text:
Cangkudu
Cangkudu atawa Morinda Citrifolia nya éta ngaran tangkal perdu, buahna hampir sakeupeuleun leungeun, loba benjolan saperti kudis [1]. Cangkudu kaasup jenis kopi-kopian[2]. Cangkudu bisa tumbuh di dataran rendah nepi ka dina ketinggian 1500 méter diatas permukaan laut[2]. Tutuwuhan ieu miboga batang henteu badag teuing kira-kira luhur tangkal 3-8 m[2]. Daunna nyusun pahareup-hareup, panjang daun 20-40 cm sarta lébarna 7-15 cm[2]. Biasana tumbuh di sisi pager atawa di juru tepas di padesaan[1]. Tumbuh sorangan, lain dipelak ku jelema[1]. Numutkeun para ahli, si Noni téh salian ti bisa mantuan nganormalkeun darah tinggi, bisa ogé keur nyageurkeun kencing manis (''Diabetes Mellitus''), nyegah jadina sél kanker, ngalancarkeun pencernaan, jrrd [3].
Daptar eusi
Mangpaat Cangkudu[édit | sunting sumber]
Sacara tradisional, sakumna bagian tangkal cangkudu bisa dimangpaatkeun keur ubar [4]. Akarna pikeun ngubaran kejang-kejang sarta tetanus, nganormalkeun tekanan darah, ubar harééng, sarta tonikum[4]. Kulit batang dipaké keur ubar malaria, tonikum, antiseptik dina tatu, atawa ngempéskeun pembengkakan kulit[4]. Daunna dipaké minangka ubar disentri, kejang usus, lieur, utah-utah, sarta muriang[4].
Jaman baheula daun, akar, sarta batang cangkudu memang leuwih loba dimangpaatkeun[4]. Tapi ahir-ahir ieu buahna nu leuwih loba dimangpaatkeun keur ubar[4]. Contona pikeun nungkulan hipertensi, buah cangkudu nu asak dicokot caina, dicampur madu, saterusna diinum unggal isuk-isuk saméméh mumuluk[4]. Pikeun nungkulan panyakit konéng, dua buah cangkudu dicokot caina, dicampur gula batu, saterusna diinum (dipigawé saminggu dua kali nepi ka cageur)[4]. Pikeun batuk sarta ateul di tikoro, buah cangkudu nu asak didahar babarengan ku uyah.
Kandungan Cangkudu[édit | sunting sumber]
Tina hasil panalungtikan, buah cangkudu téh ngandung leuwih ti 60 zat anu mangpaat keur kasehatan urang[3]. Buah sarta daun cangkudu mangrupa bahan pangan nu miboga kandungan gizi lengkep[4]. Sajaba sagala rupa vitamin, protein, sarta mineral, cangkudu ogé ngandung xeronine nu mangpaatna pikeun ngoméan sél-sél anu ruksak dina awak[3], damnachantal nu mangrupa zat anu bisa nyegah jadina tumor[3], proxeronine, steroid alami, alizarin, lysin, sodium, asam kaprat, asam kaprilat, asam kaproat, arginine, antraquinone, trace elements, fenilalanin, selenium, magnesium[4], metil asetil ester, senyawa moridon, senyawa soranjidiol[5], jeung réa deui.
Di antara zat-zat gizi, kasebut aya zat antibakteri anu bisa maéhan Pseudomonas aeruginosa, Protens morganii, Staphylococcus aureus, Bacillus subtilis, Escherichia coli (cukang lantaran diare), Salmonella montivideo, S. scotmuelleri, S. typhii (cukang lantaran tifus), Shigella dysenteriae, S. flexnerii, S. pradysenteriae, sarta Staphylococcus aureus[4]. Senyawa scopoletin anu loba aya dina cangkudu sajaba boga sipat antibakteri, antiradang sarta antialergi, ngaronjatkeun sistem kekebalan awak (imunomodulator)[4], ogé bisa ngaronjatkeun fungsi kelenjar tiroid sarta kelenjar timus[6]. Kadua kelenjar ieu miboga fungsi ngalawan infeksi sarta ngajaga kekebalan awak[6]. Turunna fungsi kelenjar ieu bisa nyieun awak gampang katerap panyakit[6]. Pamakéan cangkudu pikeun pengobatan kanker ahir-ahir ieu beuki populér kalayan beuki lobana panalungtikan ngeunaan mangpaat mengkudu pikeun kanker[4].
Hasil Panalungtikan Ahli[édit | sunting sumber]
Tim panalungtikan Universitas Hawaii anu dipingpin Annie Hirazumi manggihan yén jus cangkudu ngaronjatkeun gawé sistem kekebalan awak (utamana sél makrofag sarta limfosit) beurit bodas anu diinduksi jeung sél kanker paru Lewis bisa tahan hirup 50 poé leuwih[4]. Padahal beurit anu henteu dibéré cangkudu ngan sanggup tahan hirup antara 9-12 poé waé[4]. Annie ogé nalungtik yén jus cangkudu méré mangpaat pikeun nungkulan sarcoma[4].
Tim panalungtikan Universitas Negeri Lousiana, AS, anu dipingpin ku Conrad A. Hornick, Ph.D manggihan yén jus cangkudu dina kadar 10% bisa ngeureunkeun pembentukan pembuluh darah (anti angiogenesis) dina sél kanker payudara sarta ngarusak pembuluh darah kanker anu geus aya, ku kituna sél-sél kanker jadi paéh[4]. Maria Gabriela Manuele saparakanca ngabuktikeun yén scopoletin bisa ngaktifkeun limfosit sakaligus maéhan sél kanker limfoma[4].
Ngolah Cangkudu Pikeun Ubar[édit | sunting sumber]
Ubar Hipertensi[édit | sunting sumber]
2 buah cangkudu dipiceun sikina, parud; hiji bonténg, parud sarta peureut. Campurkeun cai bonténg ka ramuan cangkudu, béré gula aren sarta 2 gelas cai panas, saring. Diinum 3 kali sapoé[5].
Ubar Ngalancarkeun Kahampangan[édit | sunting sumber]
2 buah cangkudu asak dikumbah, parud, béré sa sdm garam, peureut ku kaén. Pikeun diinum 3 kali sapoé[5].
Ubar Batuk[édit | sunting sumber]
2 buah cangkudu asak dikumbah, parud, peureut, béré gula batu sarta saeutik cai perasan cai jeruk nipis. Inum 3 kali sapoé[5].
Ubar Diabetes[édit | sunting sumber]
Sawatara daun cangkudu dikumbah, kulub nepi ka asak. Dahar minangka lalap[5].
Rujukan[édit | sunting sumber]
- ↑ a b c Rosidi, Ajip, spk.(2000) Ensiklopedi Sunda: Alam, Manusia dan Budaya. Jakarta: Pustaka Jaya
- ↑ a b c d Tanaman Obat Indonesia(Situs Diakses Ping 3 Oktober 2011)
- ↑ a b c d Manglé No. 1895
- ↑ a b c d e f g h i j k l m n o p q r Mengenal Manfaat Mengkudu Untuk Kanker(Situs Diakses Ping 3 Oktober 2011)
- ↑ a b c d e MENGKUDU (Morinda citrifolia L.)(Situs Diakses Ping 3 Oktober 2011)
- ↑ a b c Mengkudu, Si Buruk Rupa Kaya Manfaat(Situs Diakses Ping 3 Oktober 2011)


c: text/html

text:
Cendrawasih Biru
Cendrawasih Biru atawa dina ngaran ilmiahna Paradisaea rudolphi nya éta sajenis manuk cendrawasih ukuranana sedeng, miboga panjang kira-kira 30cm, ti genus Paradisaea. Daérah sebaran Cendrawasih Biru aya di leuweung-leuweung pagunungan Papua Nugini bagian wétan sarta tenggara, umumna ti jangkungna 1.400 méter nepi ka jangkungna 1.800 méter di luhur permukaan laut.[1]
Manuk ieu boga warna hideung sarta biru, miboga paruh bodas kabiruan, suku dawuk, iris panon boga warna coklat kolot, di sakuriling panon aya dua buah satengah bunderan bodas sarta jangjang boga warna biru caang.[2]
Manuk jalu nu geus dewasa ngabogaan bulu-bulu jumbai hiasan dina sisi harigu anu boga warna biru kaunguan lamun ditempo ti handap sarta boga warna coklat kabeureum-beureuman lamun ditempo ti luhur. Dina bagian hariguna aya bunderan oval hideung kalayan boga warna beureum. Buntutna aya dua tali panjang, warnana hideung jeung tungtung boga warna biru. Cendrawasih awéwé ukuranana leuwih leutik, henteu dipapaésan bulu hiasan sarta awak bagian handap boga warna coklat kabeureum-beureuman.[1]
Cendrawasih Biru nya éta ngawayuh spésiés. Manuk jalu mikat pasangan kalayan ritual tarian anu mamérkeun bulu-bulu hiasanna. Henteu kawas manuk cendrawasih Paradisaea séjénna, Cendrawasih Brui jalu ngalakonan tarianna henteu dina jumplukan. Jalu ngagantungkeun awakna ka handap, muka mamérkeun bulu hiasanna kawas kipas biru bari berkicau jeung sora nyarupaan dengungan pendék. Dideketna aya buntut awéwé. Sanggeus kopulasi, manuk jalu ninggalkeun awéwé sarta mimitian néangan pasangan anu séjén.[1]
Cendrawasih Biru kapanggih ku Carl Hunstein dina salasahiji ékspédisina di pulo Irian dina taun 1884. Ngaran ilmiah spésiés langka ieu miéling saurang putra makuta ti Austria ngaranna Rudolf von Ésterreich-ungarn.[1]

robotstxt: allowed

filter: keep


text:
Badak heuay : potongan wangunan saung anu teu make wuwung, pasambungna hateup tukang jeung hareup saperti badak keur heuay
Capit Gunting : potongan wangunan imah anu tungtung suhunanana make awi atawa kai dicagakkeun kawas gunting rek capit
Julang ngapak : potongan wangunan imah nu dihareup jeung ditukangna make sorondoy kawas janjang julang keur negpak
Parahu kumureb : potongan wangunan imah nu suhunanana mirupa parahu nangkub
Suhunan jolopong : potongan wangunan imah anu suhunanana ngajolopong manjang, sok aya nu nyebut oge suhunan panjang atawa gagajahan
Tagog anjing : potongan wangunan saung anu meh samodel jeung potongan badak heuay ngan tungtung usukna patepung jeung tungtung usuk nu hareup, jadi wangunna ngeluk, kawas anjing keur nagog atawa keur jogo, sok aya nu nyebut oge jogo anjing.
Conto gambar:
Can aya…
NGARAN-NGARAN BABAGIAN IMAH


text:
Saluran cerna
Saluran cerna mangrupakeun sistim organ dina sato multisél nu nampa sarta nyerna dahareun sahingga jadi tanaga jeung zat gizi, sarta miceun sésana. Saluran cerna ieu béda-béda di unggal organisme.
Daptar eusi
Anatomi dasar[édit | sunting sumber]
Peujit[édit | sunting sumber]
peujit dina awak lalaki sawawa panjangna kira-kira 7,5 m, nu disusun ku
Saluran cerna luhur[édit | sunting sumber]
- Baham: kelenjar ciduh, mukosa, waos, jeung létah
- Tikoro: paring (pharynx), ésopagus jeung cardia
- Burih, nu ngawengku antrum jeung pilorus sarta pyloric sphincter.
Saluran cerna handap[édit | sunting sumber]
- peujit:
- peujit alit, nu ngawengku
- peujit gedé, nu ngawengku:
- caecum (usus buntu (vermiform appendix) nyantélna di dieu).
- kolon
- réktum
- kérod salawé (bool/anus)
Pisiologi[édit | sunting sumber]
Cerna jeung ékskrési[édit | sunting sumber]
Dina baham, dahareun téh diancurkeun sacara mékanis ku jalan digayem, dibantu ku huntu jeung létah, sarta énzim dina ciciduh. Tina baham, dahareun nu geus lembut téh asup kana tikoro maké gawé peristalsis nepi ka burih. Di dieu, dahareun (mun geus di jero mah katelahna "bolus") téh direcah deui sacara mékanis jeung biokimiawi, sahingga jadi leuwih lalembut. Tina burih, bolus téh asup kana peujit alit pikeun direcah deui maké énzim sarta dibantuan ku baktéri, sahingga zat-zat gizina bisa diserep kana aliran getih. Pasésaanana diteruskeun ka peujit gedé nu salajengna dikaluarkeun salaku tai.
Rujukan[édit | sunting sumber]
- Gastrointestinal tract, Wikipédia édisi basa Inggris (26 April 2006)
- National Institute of Diabetes and Digestive and Kidney Diseases, National Institutes of Health.
- Coico, R., Sunshine, G., and Benjamini, E. (2003) "Immunology: A short Course 5th ed." Pgs 11-12.


text:
EDGE
Enhanced Data rates for GSM Evolution (EDGE) atawa Enhanced GPRS (EGPRS), ngarupakeun salasahiji téknologi telepon sélulér digital anu ngamungkinkeun laju pangiriman data anu leuwih gancang kalayan tingkat kapercayaan (réliabilitas) pangiriman data anu leuwih bisa diandelkeun. Sanajan sacara téknis ngarupakeun 3G, EDGE umumna sacara teu resmi digolongkeun salaku standar 2.75G, lantaran laju datana anu leuwih laun. EDGE geus mitembeyen dipaké dina jaringan GSM di sakuliah dunya mimiti taun 2003, awalna di Amérika Kalér.
EDGE bisa dipaké pikeun panerapan (aplikasi) packet switched saperti sambungan Internét. Aplikasi data dina laju nu gancang saperti layanan vidéo jeung multimédia lianna bisa boga kapasitas data anu leuwih gedé ku jasana EGPRS. EDGE Circuit Switched ngarupakeun hiji objék anu bisa dimekarkeun dina waktu ka hareup.
Évolusi EDGE terus lumangsung nepi ka ngahasilkeun standar 3GPP Release 7 anu ngahasilkeun unjuk gawé anu dua kali leuwih alus.
Daptar eusi
Téknologi[édit | sunting sumber]
EDGE/EGPRS bisa jalan dina jaringan naon waé anu geus dipasangan GPRS asal operator ngaronjatkeun kamampuh jaringanana saperluna.
Sanajan EDGE henteu merlukeun robahna hardware jeung software dina jaringan inti GSM, base stationna kudu dirobah. Dina base station kudu dipasangan unit transceiver anu luyu (kompatibel) jeung EDGE sarta base station subsystem (BSS) perlu ditingkatkeun kamampuhna supaya bisa narima EDGE. Hardware jeung software terminal ogé kudu nimukeun kodeu jeung ngodeukuen (decode/encode) pola modulasi jeung pangkodeuan (modulation and coding schemes) anyar sarta bisa mawa data kalayan laju anu leuwih gancang.
Téknik transmisi[édit | sunting sumber]
sajaba maké cara modulasi Gaussian minimum-shift keying (GMSK), EDGE ogé ngagunakeun higher-order PSK/8 phase shift keying (8PSK) pikeun lima nu di luhur tina salapan pola modulasi jeung pangkodeuanana. EDGE ngahasilkeun kecap 3-bit pikeun tiap parobahan dina fase gelombang pamawana. Hal ieu sacara éféktif ningkatkeun laju data tilu kali leuwih gancang manan anu ditawarkeun ku GSM. EDGE, saperti GPRS, maké algoritma adaptasi laju anu ngaluyukeun pola modulasi jeung pangkodeuan (modulation and coding scheme - MCS) nurutkeun kualitas channel radiona, sarta ogé laju bit jeung katahanan transmisi data tina gangguan. EDGE maké téknologi anyar anu teu kapanggih dina GPRS, nyaéta Incremental Redundancy, anu henteu ngirimkeun deui pakét anu kaganggu tapi ngirim leuwih loba informasi anu bakal dicampurkeun dina receiver (alat panarima sinyal). Hal ieu ngaronjatkeun probabilitas decoding (nimukeun deui kode asal) anu bener.
EDGE bisa mawa data kalayan laju nepi ka 236.8 kbit/det pikeun 4 timeslot (sacara téori maksimum 473.6 kbit/det pikeun 8 timeslot) dina mode pakét sahingga baris nyumponan sarat International Telecommunications Union (ITU pikeun jaringan 3G, sarta geus ditarima ku ITU salaku bagian tina kulawarga standar IMT-2000. EDGE nambahkeun mode data sirkuit anu katelah HSCSD, anu bisa ningkatkeun laju data.
Pola modulasi jeung pangkodeuan (Modulation and Coding Scheme - MSC) EGPRS[édit | sunting sumber]
Klasifikasi[édit | sunting sumber]
EDGE bisa digolongkeun kana 2G atawa 3G gumantung kana panerapanana. Sanajan alat-alat EDGE kelas 3 jeung nu sahandapeunana jelas lain 3G, tapi alat-alat kelas 4 jeung saluhureunana jalan dina rubakpita anu leuwih panjang manan téknologi lianna anu sacara konvénsional dianggap 2G saperti 1xRTT). Lantaran loba macemna, EDGE ilaharna digolongkeun kana téknologi jaringan 2.75G.
Évolusi EDGE[édit | sunting sumber]
Évolusi EDGE hasil ngahadéan téknologina. Latency bisa dikurangan ku cara nurunkeun selang waktu transmisi nepi ka satengahna (ti 20 mdet jadi 10 mdet). Laju bit bisa ditingkatkeun nepi ka laju puncak 1 MBit/s sarta letency turun jadi 100 mdet ku cara ngagunakeun dua gelombang pamawa, laju simbol nu leuwih gancang sarta modulasi orde nu leuwih luhur (32QAM jeung 16QAM lain 8-PSK), sarta turbo code pikeun ngahadéan error correction. Kualitas sinyal ogé dihadéan ku cara ngagunakeun dua anteneu.
Jaringan[édit | sunting sumber]
EDGE dirojong ku para operator GSM di Amérika Kalér. Sabagian operator GSM di patempatan lianna nganggap UMTS salaku puncakna kamajuan sarta milih jalan henteu maké EDGE samasakali atawa maké EDGE ngan di luar wilayah anu kawengku ku UMTS. Sanajan kitu, mahal jeung kendorna pamasangan UMTS geus ngakibatkeun réa nu meuli EDGE di pasar GSM/GPRS.


text:
Psikologi
Psikologi nyaéta widang élmu akademis jeung terapan anu aya hubungannana jeung studi ngeunaan pikiran, otak sarta kalakuan manusa. Psikologi ogé kakaitan jeung aplikasi pangaweruh éta dina anéka widang aktivitas manusa, kaasup masalah kahirupan sapopoé masing-masing individu jeung nambaan gangguan méntal.
Tumbu kaluar[édit | sunting sumber]
- (en) Psychoworld.sk - human psychology news
- (it)Ansia Psychology University of Rome Research (it)
- (en) In-Mind, Quarterly Magazine for Social Psychology


text:
Golongan tabél periodik
Golongan tabel periodik ngarupakeun kolom vértikal na tabel periodik. Aya 18 golongan dina tabel periodik baku.
Lain teu ngahaja yén sababaraha tina béréndélan ieu saluyu jeung dérét kimia: tabel periodik mimitina dijieun pikeun nyusun béréndélan bahan kimia na skéma tunggal nu kohérén.
Dadaran modérn pikeun pola tabel periodik nyaéta yén unsur-unsur nu sagolongan mibanda konfigurasi kulit éléktron pangluarna nu sarupa dina atomna: kusabab sipat kimiawi lolobana ditangtukeun ku interaksi éléktron luarna, mangka unsur nu sagolongan bakal mibanda boh sipat fisik atawa kimia nu sarupa.
Nomer golongan[édit | sunting sumber]
Aya tilu cara pikeun nganomeran golongan tabel periodik, nu hiji maké angka Arab, sedengkeun dua nu séjénna migunakeun angka Romawi. Ngaran angka Romawi ngarupakeun ngaran tradisional asli golongan; angka Arab mangrupa ngaran nu dirujuk ku International Union of Pure and Applied Chemistry (IUPAC) pikeun ngaganti ngaran heubeul nu sok pajeulit.
Golongan tabel periodik nyaéta saperti di handap ieu (nu na jero kurung nunjukkeun sistim heubeul: Éropa jeung Amérika):
- Golongan 1 (IA,IA): Logam alkali
- Golongan 2 (IIA,IIA): Logam taneuh alkali
- Golongan 3 (IIIA,IIIB)
- Golongan 4 (IVA,IVAB)
- Golongan 5 (VA,VB)
- Golongan 6 (VIA,VIB)
- Golongan 7 (VIIA,VIIB)
- Golongan 8 (VIII)
- Golongan 9 (VIII)
- Golongan 10 (VIII)
- Golongan 11 (IB,IB): Coinage metal (Not an IUPAC recommended name)
- Golongan 12 (IIB,IIB)
- Golongan 13 (IIIB,IIIA): Golongan Boron
- Golongan 14 (IVB,IVA): the Golongan Karbon
- Golongan 15 (VB,VA): the Pnictogens (Not an IUPAC-recommended name)(Ogé katelah Golongan Nitrogén)
- Golongan 16 (VIB,VIA): Chalcogen
- Golongan 17 (VIIB,VIIA): Halogén
- Golongan 18 (Golongan 0): Gas Mulya
Catetan: Gaya Wikipédia sakuduna ngaganti ngaran golongan nu heubeul ku ngaran IUPAC, sarta mun perlu méré dadaran sajarah ngeunaan ngaran heubeulna.


text:
Gyula Cseszneky de Milvány et Csesznek
Count Gyula István Cseszneky de Milvány et Csesznek; (Hongaria: vitéz cseszneki és milványi gróf Cseszneky Gyula István, 1914, Nagymajor, Austria-Hungaria—?) nyaéta saurang penyair Hongaria, panarjamah, pulitikus, sarta minangka Julius I, Pangeran Pindus jeung Moglena.
Dina taun 1941, salila Perang Dunya II, manéhna jadi panasehat pikeun Aimone Aosta anu harita jadi Raja Tomislav II ti Nagri Merdika Kroasia. Di Kroasia, manéhna jadi count. Dina 1943, alatan réncang Italina nu boga pangaruh sarta kulawarga Balkanna, Count Cseszneky diangkat jadi pangeran di nagara bagian Vlach nu kabentuk di sakumna Pindus sarta Moglena landeuh ku kolaborator urang Itali, Alcibiade Diamandi (anu baheulana geus ngawasa daerah eta minangka Alcibiades I).
Pangeran Julius mah ngan ukur ngaranna wungkul jadi pangawasa teh, da manéhna berhubungan jeung pamaréntah Sekutu. Maksudna mah anjeunna hayang mastikeun wewengkon otonom pikeun Aromania sarta Megleno-romania. Dina 1943, ku sabab Nazi Jerman ngarebut ti soldadu Itali, manéhna dipaksa pikeun ngundurkeun diri alatan kakulawargaan Yahudina, sarta ditéwak ku Gestapo. Manéhna junun kabur balik ka Hongaria tur milu ulubiung dina nulungan urang Yahudi.
Sanggeus perang, manéhna indit babarengan jeung Aimone Aosta ka Argentina.
Rujukan[édit | sunting sumber]
- José Andreanu, Los secretos del Balkan
- L. Sankó, A csallóközi nemesi közbirtokosság
- Fiorenzo Toso, Frammenti d'Europa
- Dean Kalimniou:, Alkiviadis Diamandis di Samarina
Tumbu luar[édit | sunting sumber]
- Worldstatesmen
- Royal chronologies
- Hungarian aristocracy
- Georulers
- The Cseszneky de Milvany et Csesznek family
- Balkan Royalty


text:
Lord Rayleigh
John William Strutt, Baron Rayleigh ka-3 (gumelar 12 Nopémber 1842 – tilar dunya 30 Juni 1919 dina umur 76 taun) nyaéta saurang fisikawan Inggris, babarengan jeung William Ramsay, nimukeun anasir argon, hiji beubeunangan anu ngahasilkeun hadiah Nobél dina widang fisika dina taun 1904. Anjeunna ogé nimukeun hiji fénomaéna anu kiwari disebut hamburan Rayleigh, medar naha langit téh bet warnana biru, jeung ngira-ngira ayana beungeut gelombang anu kiwari dipikawanoh minangka gelombang Rayleigh. Buku karya Rayleigh, Theory of Sound (Téori Sora), nyaéta buku anu masih kénéh dipaké pikeun réferénsi ku para insinyur akustik nepika kiwari.
Strutt lahir di Langford Grove, Essex, jeung dina taun-taun awal hirupna ngarandapan kaayaan jeung kaséhatan anu piwatireun. Anjeunna asup ka sakola Harrow, saméméh nuluykeun ka universitas Cambridge dina taun 1861 pikeun diajar matématika di Trinitty College. Anjeunna meunang gelar Bachelor of Arts (Wrangler Senior jeung hadiah Smith ka-1) dina taun 1865, jeung Master of Art dina taun 1868.[1] Anjeunna tuluy kapilih jadi pupuhu di Trinitty. éta kalungguhan téh dicepeng nepika anjeunna nikah jeung Evelyn Balfour, anakna James Maitland Balfour, taun 1871. Anjeunna boga tilu urang anak lalaki jeung saurang anak awéwé. Dina taun 1873, nalika dina mangsa tilar dunya bapana, John Strutt, Baron Rayleigh ka-2, anjeunna diwaris Barony of Rayleigh.[2]
Sumber[édit | sunting sumber]
- ↑ Strutt, the Hon. John William in Venn, J. & J. A., Alumni Cantabrigienses, Cambridge University Press, 10 vols, 1922–1958.
- ↑ Lord Rayleigh:The Nobel Prize in Physics 1904. The Nobel Foundation. 1904. diakses 1 Januari 2012


text:
URANG SUNDA KUDU NGAROJONG KANA ATIKANPIKEUN SUKSESNA KAWAJIBAN DIAJAR 12 TAUN
Assalamualaikum warahmatullahi wabarakatuh
Sampurasun…..Déwan yuri anu ku sim abdi di pihormat, ibu kalih bapa guru nu sami rawuhdi ieu tempat, teu kakantun réréncangan sadaya anu ku sim abdi di pitresna.Bismillah wiwitan kedalna lisan kairing ku rasa sukur ka Alloh SWT nu MahaGhopur tur mihéman, ngancikeun cahaya iman tina galeuh sanubari, mugi sing ulah pukah deui, komo kudu luncat mulang tali gadang, sing kukuh tur pengkuh teuunggut kalinduan teu gédag kaanginan.Sholawat salam nu jadi panyuat rasa tilam katresna, mugi tetep dilélérkeun kakanjeng nabi Muhammad SAW, miwah kulawargana, sohabatna tug dugi ka umatnanu tumut turut kana ajaranana.Dina kasempetan nu saé ieu dina raraga lomba biantara basa sunda, sim abdi badé ngabantun judul “Urang Sunda Kudu Ngarojong Kana Atikan, Pikeun SuksésnaKawajiban di Ajar 12 Tahun”.Déwan yuri nu ku sim abdi di pihormat,Masalah atikan mangrupikeun, salah sawios kawajiban kanggé urangsadayana, milari élmu téh dianjurkeun ku agama boh kupamaréntah, sabab ku ayanaatikan manusa tiasa undak darajatna dibandingkeun jeung manusa nu teu ngagaduhanatikan. Sakumaha pitutur sepuh “jalmi nu gaduh élmumah calikna pangpayunna,cohokna pang panjangna iketna pangrubakna”.Taun ajaran énggal ayeuna nu badé kasampeur, mangrupikeun salah sawiostatapakan nu énggal pikeun seuweu-siwi tatar galuh Ciamis, pikeun neraskeun sakolanu sakola dasar ka sakola lanjutan tingkat awal, boh nu ti sakola lanjutan tingkat awalka sakola lanjutan tingkat luhur,1


c: application/xml

text:
Sakabeh manusa, gubragna ka alam dunya teh bari nampa hak-hak anu sarua jeung mutlak, kalawan dibarung ku ayana kabebasan anu fundamental.
Perserikatan Bangsa-Bangsa boga komitmen pikeun nanjeurkeun jeung nangtayungan hak-hak asasi manusa sakumna.
Ieu komitmen teh awalna lahir dina Piagem Perserikatan Bangsa-Bangsa anu ngeceskeun kayakinan sakumna bangsa di ieu dunya kana ayana hak-hak asasi manusa anu fundamental dina martabat katut ajen kamanusaan.
Dina Pernyataan Umum ngeunaan Hak-Hak Asasi Manusa, Perserikatan Bangsa-Bangsa nerangkeun kalawan eces ngeunaan hak-hak anu geus jadi milikna saban jalma sacara adil. Eta hak-hak teh saestuna pisan bogana saderek.
Eta hak - hak teh saestuna pisan mangrupa hak saderek.
Atuh ku kituna, saderek kedah wanoh kana hak-hak saderek teh. Heg jalankeun eta hak-hak teh boh keur diri urang pribadi boh pikeun sasama.
PERNYATAAN UMUM NGEUNAAN HAK - HAK ASASI MANUSA
Mukadimah
Dumasar ku ayana timbangan yen pangakuan kana ayana martabat alamiah katut hak-hak anu sarua ti sakumna anggota kulawarga manusa nu dasarna kamerdikaan, kaadilan jeung perdamaian di dunya.
Ku ayana timbangan yen ngalelewodehkeun katut nganggap enteng kana hak-hak manusa teh geus nyiptakeun polah - polah bengis anu nimbulkeun kaceuceub kana nurani manusa tur ngawangun hiji dunya tempat manusa ngasaan nikmatna kabebasan nyarita jeung ngagem agama sarta bebas tina kasieun jeung katuna, geus ditembrakkeun salaku cita-cita luhung ti rahayat biasa.
Ku ayana timbangan yen hak-hak manusa teh perlu ditangtayungan ku aturan hukum sangkan ulah milih cara anu kapaksa dina ngalawan nu lalim jeung anu resep ngajajah.
Ku ayana timbangan yen dina ngabina hubungan duduluran di antara nagara-nagara perlu dironjatkeun.
Ku ayana timbangan yen bangsa-bangsa ti Perserikatan Bangsa-Bangsa dina Piagem Perserikatan Bangsa-Bangsa geus ngeceskeun deui ayana kapercayaan kana hak-hak dasar manusa katut hak-hak anu sajajar boh keur lalaki boh keur awewe, jeung geus mutuskeun rek ngarojong kamajuan sosial jeung taraf hirup anu leuwih hade dina kamerdikaan nu leuwih jembar.
Ku ayana timbangan yen nagara-nagara anggota geus guyub pikeun ngahontal kamajuan nu mangrupa pangajen jeung rasa hormat sacara umum kana hak-hak asasi manusa sarta kana kabebasan - kabebasan anu asasi, ku jalan gawebabarengan jeung Perserikatan Bangsa-Bangsa.
Ku ayana timbangan yen janji ayana paham anu sarua ngeunaan hak-hak jeung kabebasan-kabebasan teh kacida pentingna pikeun dilaksanakeun kalawan daria, atuh ku kituna.
MAJELIS UMUM
ku jalan ieu ngaproklamasikeun
PERNYATAAN UMUM NGEUNAAN HAK - HAK ASASI MANUSA
Salaku standar umum hiji-hijina pikeun ngahasilkeun sakumna bangsa katut sakumna nagara, kalawan tujuanana malar saban jalma jeung saban badan-badan masarakat, mun inget kana ieu pernyataan rek satekah polah mere pangaweruh malar bisa ngajenan kana hak-hak jeung kabebasan ku tindakan-tindakan anu progresif boh sacara nasional boh sacara internasional sifatna, ngajamin ayana pangakuan jeung pangajen anu universal jeung efektif, ti sakumna bangsa nagara anggota sorangan, boh ti bangsa-bangsa anu aya di wilayah kawasan hukum luar ti eta.
PASAL 1
Sakumna jalma gubrag ka alam dunya teh sifatna merdika jeung boga martabat katut hak-hak anu sarua . Maranehna dibere akal jeung hate nurani, campur-gaul jeung sasamana aya dina sumanget duduluran.
PASAL 2
Saban jalma boga hak kana sakumna hak jeung kabebasan anu dicatetkeun dina ieu pernyataan bari teu diiwalkeun, saperti perbedaan ras, warna kulit, jenis kelamin, basa, agama, pulitik atawa pandangan sejen, asal usul kabangsaan atawa kamasarakatan, hak milik, kalahiran atawa kadudukan sejen.
Saterusna, moal dibeda-bedakeun ngeunaan kadudukan pulitik, hukum, atawa kadudukan internasional ti nagara atawa daerah mana-manana, naha eta jalma teh datang ti nagara nu geus merdika, atawa ti nagara anu bentukna wilayah-wilayah perwalian, jajahan atawa anu aya dina handapeun kadaulatan nagara sejen.
PASAL 3
Sakumna jalma, saha bae, boga hak kana kahirupanana, kabebasanana sarta kasalamatenana.
PASAL 4
Sing saha bae, teu meunang diperbudak atawa dibujangkeun; perbudakan atawa perdagangan budak nu kumaha bae rupana kudu dihulag.
PASAL 5
Sing saha bae teu meunang nandangan panyiksa atawa kakejeman, atawa narima hukuman anu jauh tina rasrasan atawa nampa panghina.
PASAL 6
Sing saha bae nampa pangaku nu sarua di hareupeun hukum, di mana bae ayana.
PASAL 7
Sing saha bae, boga kadudukan sajajar di hareupeun hukum jeung ngabogaan hak dina narima panangtayungan hukum bari teu diwilah-wilah. Sakumna jalma boga hak anu sarua dina narima panangtayungan tina polah-polah anu sok ngawilah-wilah anu patukang-tonggong jeung ieu pernyataan, katut tina sagala rupa hasudan anu deukeut-deukeut kana polah diskriminasi.
PASAL 8
Sing saha bae, sacara mandiri boga hak dina mulangkeun deui ngaran hade ti pangadilan nasional anu boga urusan dina nguruskeun tindakan-tindakan nu ngarempak hak-hak fundamental anu dibikeun ka manehna ku undang-undang dasar atawa hukum.
PASAL 9
Sing saha bae teu meunang ditewak, ditahan atawa dibuang bari sawenang-wenang.
PASAL 10
Sing saha bae, sacara gembleng, boga hak nampa kaadilan ti pangadilan sacara adil jeung nembrak jeung henteu mihak, dina netepkeun hak jeung kawajiban-kawajibanana sarta tina saban tungtutan pidana anu ditibankeunana.
PASAL 11
Sing saha bae anu unggah balewatangan ku sabab disangka ngarempak hukum, ulah waka dianggap salah, satungtung ku pangadilan anu terbuka acan dibuktikeun kasalahanana. Manehna boga jaminan anu diperlukeun dina pembelaanana.
Sing saha bae teu meunang disalahkeun geus ngarempak hukum dumeh polahna anu lalawora satungtung henteu ngarempak hukum dumasar kana undang-undang nasional boh kana undang-undang internasional waktu eta polah dipigawe. Pon kitu deui, dipahing nibankeun hukuman leuwih beurat ti batan hukuman anu geus sakuduna ditibankeun dumasar kana polahna tea.
PASAL 12
Sing saha bae teu meunang diganggu sacara sawenang-wenang kana urusan pribadina, kulawargana, rumah-tanggana atawa mun manehna ngayakeun hubungan surat-sinurat ; pon kitu deui dipahing ngaganggu kana kahormatan sarta ngaruksak ngaran manehna. Sakumna jalma boga hak narima panangtayungan hukum tina gangguan jeung polah-polah sarupa kitu.
PASAL 13
Sing saha bae boga hak kana kabebasan, boh anu kumelendang boh anu cicing dina wates-wates saban nagara.
Sing saha bae boga hak pikeun ninggalkeun nagara mana bae, kaasup nagarana sorangan, jeung boga hak pikeun balik deui ka nagarana sorangan.
PASAL 14
Sing saha bae boga hak neangan suaka (panyalindungan) di nagri sejen pikeun neangan katengtreman jeung katingtriman katut panangtayungan dirina ti pihak-pihak sejen anu ngudag-ngudag manehna.
Tapi ieu hal teh henteu lumaku pikeun kasus jalma anu diudag-udag alatan polah-polah kajahatan (pidana) anu taya patula-patalina jeung pulitik atawa alatan polah-polah anu tojaiah jeung tujuan katut dasar Perserikatan Bangsa-Bangsa.
PASAL 15
Sing saha bae boga hak dina nangtukeun kawarga-nagaraanana.
Sing saha bae kawarganagaraanana teu bisa dicabut sacara samena-mena, atawa ditolak hakna dina ngaganti kawarga-nagaraanana.
PASAL 16
Lalaki jeung awewe anu geus dewasa, kalawan teu diwatesan kabangsaanana, kawarganagaraanana atawa agamana, boga hak pikeun rarumah - tangga jeung ngawangun kahirupan rumahtanggana. Maranehna boga hak anu sarua dina perkawinan, dina mangsana rarumah-tangga jeung dina mangsa pipirakan.
Eta perkawinan ngan ukur bisa dilaksanakeun dumasar kana pilihan bebas turta hasil tina babadamian eta calon ewe-salaki.
Kulawarga teh hiji kesatuan nu alamiah tur fundamental masarakat, atuh ku kituna boga hak dina narima panangtayungan boh ti masarakat sabudeureunana boh ti nagara.
PASAL 17
Sing saha bae boga hak ngukumpul harta, boh sosoranganan boh babarengan jeung batur.
Sing saha bae teu meunang dirampas hartana kalawan samena-mena.
PASAL 18
Sing saha bae boga hak dina kabebasan mikir, hate nurani jeung agama; dina hal ieu oge aya kabebasan ganti agama atawa kapercayaan, katut kabebasan dina nembongkeun agama jeung kapercayaanana ku jalan ngajarkeun, milampah, ibadah jeung taat kana agama atawa kapercayaanana, boh sosoranganan boh jeung batur, naha di hareupeun umum atawa rerencepan.
PASAL 19
Sing saha bae boga hak dina ngaluarkeun pamanggih; ieu kaasup kabebasan dina boga pamanggih bari henteu diganggu deungeun, kaasup dina neanganana, narima atawa nepikeun informasi tina hasil mikirna ngaliwatan media naon bae kalawan henteu kawatesan ku wilayah.
PASAL 20
Sing saha bae boga hak kana kabebasan ririungan nyieun serikat tanpa kekerasan.
Sing saha bae teu meunang dipaksa asup kana hiji beungkeutan.
PASAL 21
Sing saha bae boga hak ilubiung kana pamarentahan nagarana, boh sacara langsung boh ngaliwatan wakil-wakilna anu dipilih sacara bebas.
Sing saha bae boga lolongkrang anu sarua pikeun diangkat dina jabatan pamarentahan di nagarana.
Kereteg rahayat kudu jadi dasar kakawasaan pamarentah; ieu kereteg teh kudu dinyatakeun dina wangun pilihan umum anu dilaksanakeun sacara berkala jeung murni, kalawan hak pilihna sacara umum tur sajajar, kalawan ngayakeun pungutan sora sacara rusiah atawa ku ngagunakeun prosedur sejen anu pokona mah bisa ngajamin kabebasan dina ngasongkeun sora.
PASAL 22
Sing saha bae salaku anggota masarakat boga hak dina narima jaminan sosial, sarta hak-hak ekonomi, sosial jeung budaya anu kacida dipikabutuhna pikeun nanjeurkeun martabat jeung tumuwuhna pribadi anu bebas, ngaliwatan usaha-usaha nasional katut gawe babarengan internasional anu luyu jeung anu diatur sarta jeung sumber daya saban nagara.
PASAL 23
Sing saha bae boga hak kana rupa-rupa pagawean, boga hak milih jenis pagawean, boga hak narima pasaratan pagawean anu adil jeung nguntungkeun sarta boga hak narima panangtayungan dimana ngaligeuh teu digawe.
Sing saha bae bari teu diwilah-wilah, boga hak narima upah anu sarua ladang digawe anu sarua.
Sing saha bae anu boga pagawean, boga hak narima upah anu adil jeung nguntungkeun, anu sakirana bisa mere jaminan kana kahirupan anu minuhan ajen martabat, boh keur dirina boh keur kulawargana, jeung lamun perlu ditambahan ku panangtayungan sosial sejenna.
Sing saha bae boga hak ngadegkeun jeung asup kana sarikat-sarikat pagawe pikeun nangtayungan kapentinganana.
PASAL 24
Sing saha bae boga hak pikeun reureuh jeung libur, kaasup boga hak nampa jam gawe anu ngawates tur merenah, boga pere anu mayeng bari angger narima upah.
PASAL 25
Sing saha bae boga hak kana taraf hirup anu merenah pikeun kasehatan jeung kasejahteraan dirina katut kulawargana, kaasup boga hak narima pangan, pakean, imah jeung miara kasehatan sarta pangladen sosial anu diperlukeun, oge boga hak kana jaminan saupamana ngaligeuh, gering, jadi tanpa-daksa, jadi randa, geus kolot atawa kaayaan sejen anu ngabalukarkeun pangasilan ngurangan luareun wates kamampuhanana.
Awewe jeung anak-anakna boga hak narima bantuan istimewa. Sakumna turunan, boh anu lahir sacara sah boh anu diluar pernikahan, kudu narima panangtayungan sosial anu sarua.
PASAL 26
Sing saha bae boga hak nampa atikan. Atikan teh kudu garatis, sakurang-kurangna pikeun tingkat sakola rendah jeung pendidikan dasar. Pendidikan rendah kudu diwajibkeun. Pendidikan teknik jeung jurusan sacara umum kudu terbuka pikeun sing saha bae, ari pendidikan tinggi kudu bisa diabusan ku saban jalma dumasar kumaha pantesna.
Atikan kudu ditujulkeun pikeun ngamekarkeun kamampuh pribadi sajembar-jembarna sarta ngandelan rasa ajen kana hak-hak asasi manusa jeung kabebasan fundamental. Pendidikan kudu bisa ningkatkeun rasa saling pengertian, toleransi jeung duduluran di sasama bangsa, kelompok ras atawa agama sarta kudu bisa ngamajukeun kagiatan Perserikatan Bangsa-Bangsa dina ngamumule perdamaian.
Kolot boga hak utama dina milih-milih jenis pendidikan anu baris dibikeun ka anak-anakna.
PASAL 27
Sing saha bae boga hak pikeun ilubiung dina kabudayaan masarakat sacara bebas pikeun neuleuman kasenian jeung milu ngararasakeun majuna sarta mangpaatna elmu pangaweruh.
Sing sah bae boga hak pikeun narima panangtayungan kana kauntungan moril atawa materil anu ditarima tina hasil karya ilmiah, sastra atawa kasenian anu diciptakeunana.
PASAL 28
Sing saha bae boga hak kana tatanan nasional jeung internasional. Eta hak jeung kabebasan anu aya dina ieu pernyataan teh bisa dilaksanakeun sacara jembar.
PASAL 29
Sing saha bae boga kawajiban di masarakat tempat dimana manehna bisa ngamekarkeun kapribadian kalawan bebas.
Dina ngajalankeun hak jeung kawajibanana, saban jalma kudu taat kana watesan-watesan anu geus ditetepkeun ku undang-undang anu tujuanana ukur pikeun ngajamin pangakuan sarta mere pangajen anu merenah kana hak jeung kabebasan balarea jeung pikeun minuhan pasaratan anu adil dina kasusilaan, katartiban jeung kasejahteraan umum di masarakat anu demokratis.
Hak jeung kabebasan ieu teh, sanajan kumaha bae oge dipahing ulah henteu dilaksanakeun, angot bari patukang-tonggong jeung tujuan sarta prinsip-prinsip Perserikatan Bangsa-Bangsa mah.
PASAL 30
Tina ieu Pernyataan, hiji oge ulah ditafsirkeun saolah-olah mere nanaon ka hiji nagara, kelompok atawa pribadi anu mangrupa hak, pikeun kalibet atawa nyieun polah anu tujuanana rek ngaruksak kana hak-hak jeung kabebasan anu kacatet dina Pernyataan.


text:
Ahmad Yani
Jénderal TNI Anumerta Ahmad Yani (ogé diéja Achmad Yani; (Purworejo, Jawa Tengah, 19 Juni 1922 - Jakarta, 1 Oktober 1965) nya éta hiji pahlawan révolusi jeung nasional Indonésia.
Anjeunna katelah salaku hiji tentara nu pamikiranna sok ngalawan eujeung PKI (Partéy Komunis Indonésia). Nalika ngajabat salaku Menteri/Panglima Angkatan Darat ti taun 1962, anjeunna nolak kahayangan PKI pikeun ngawangun Angkatan Kalima nu kasusun ti buruh jeung tani. Ku lantaran éta, anjeunna minangka salah sahiji targét PKI nu badé diculik jeung dipaéhan di antara tujuh pajabat TNI AD liwat G30S (Gerakan Tilu Puluh Séptémber). Anjeunna ditémbak di roang makan di bumina, Jalan Lembang D58, Menteng dina tabuh 04.35 kaping 1 Oktober 1965. Mayatna teras dipanggihan di Lubang Buaya.[1]
Anjeunna dimakamkeun di TMP Kalibata, Jakarta.
Nalika Ngora[édit | sunting sumber]
Ahmad Yani lahir di Jenar, Purworejo, Jawa Tengah dina kaping 19 Juni 1922 ti kulawarga Wongsoredjo, nu gawé di pabrik gula pibanda pangusaha Walanda. Taun 1927, Yani pindah bareng kulawargana ka Batavia, di mana ramana gawé pikeun hiji jéndral Walanda. Di Batavia, Yani ngaréngsékeun sakola dasar jeung sakola nengahna. Taun 1940, Yani ninggalkeun atikan sakola luhur pikeun asup ka dinas kamilitéran pamaréntah kolonial Hindia Walanda. Anjeunna asup Dinas Topografi Militér di Malang, Jawa Wétan, tapi eureun lantaran invasi Jepang taun 1942. Di waktos nu sami kulawargana pindah deui ka Jawa Tengah.
Atikan[édit | sunting sumber]
- HIS (satingkat SD) Bogor, réngsé taun 1935
- MULO (satingkat SMP) kelas B Afd. Bogor, réngsé taun 1938
- AMS (satingkat SMU) bagian B Afd. Jakarta, eureun taun 1940
- Atikan militér dina Dinas Topografi Militér di Malang
- Atikan Heiho di Magelang
- PETA (Tentara Pambéla Lemah Cai) di Bogor
- Command and General Staff College di Fort Leaven Worth, Kansas, Amérika Sarikat, taun 1955
- Special Warfare Course di Inggris, taun 1956
Béntang Kahormatan[édit | sunting sumber]
Di antarana:
- Bintang RI Kelas II
- Bintang Sakti
- Bintang Gerilya
- Bintang Sewindu Kemerdekaan I jeung II
- Satyalancana Kesetyaan VII, XVI
- Satyalancana G: O.M. I dan VI
- Satyalancana Sapta Marga (PRRI)
- Satyalancana Irian Barat (Trikora)
- Ordenon Narodne Armije II Reda Yugoslavia (1958)
Réferénsi[édit | sunting sumber]
- ↑ "Jenderal Anti Komunis", Tokoh Indonesia. URL diakses dina 1 April 2007


text:
BUBUKA
Assalamua·laikum Wr. Wb
.
Bapak-bapak, Ibu-ibu para wargi sadayana anu sami llinggih, hormateun simkuring.
Sakumaha ka uninga ku sadayana, Alhamdulillah calon panganten pameget miwahrombongan parantos sumping ngaleut ngengkeuy ngabandaleut,ngembat-ngembatnyatang pinang.
Bismilah, purwa wiwitan ieu pamuka carita minangka pamuka acara.
Babasan padika pagawean lamun nangtung ka jungjunan, sing lulus bantun jeungtumbu buah seureuhna.Neda panyaksen acara bade dikawitan.
M
APAG CALON PANGANTEN PA
M
EGET
P
angersa calon panganten pameget miwah rombongan.Jagong tuhur meunang ngununhaturan wilujeng sumping, di sugeng ing pucu galuh kelurahan
katelahna,tempat anyar pangharepan sarakan keur kahirupan kulawargi.Calonpanganten Istri, bisi si jalu hanjelu si lanang honcewang, sumangga geura hayap calonpanganten pameget miwah rombongan.
PANGALUNGAN
M
ANGLE
T
awis panampian tatamu, tanda kameumeut, kadeudeuh, tawis asih ti kakasih, tandatresna kanyaah, mangga geura kalungkeun eta mangle tawis pangrungrum hateperseka kabersihan manah
(
mangle di kalungkeun)
.Haturan wilujeng sumping kacalonpanganten pameget.
T
utut gunung keong reuma, sumangga geura gek calik.
S
E
S
ERAHAN
B
ismillahhirrahman nirahim
P
ara hadirin, miwah para tatamu sadayana, khususna ka calon panganten pamegetmiwah rombongan, bawi raos emutan pribados, pamali mun dilami-lami, teu kedahdilila-lila, nu dianti-anti ti tatadi,di dago-dago ti bareto, ayeuna parantos nyampak.Sok sanaos sami surti, sami uninga maksadna, nanging, kanggo nyumponan tindaktanduk tata titi duduga.
P
eryoga manusa pangesi dunya, anu parantos dipaparinanmanah, rasa, lisan dina saliring dumadi.
T
eu cekap ku surti sareng tekad wungkul,namung kedah di sarengan ku ucap .
T
eu sae miulan awi, mere cai geusan mandi, mere huhut tina guguran.Namung kedahdi bejer beaskeun,kembang boled nu tetela.
P
ara hadirin miwah para tatamu sadayana, acara urang kawitan ku lantunan kalamilahi nu bade di lantunkeun ku ____________________________
Ngahaturkeun nuhun ka____________________
Nuparantos ngalantunkeun kumandang kalam ilahi, mudah-mudahan ageungmanfaatna kanggo numaoskeun khususna, umumna ka urang sadaya anu sami-samingupingkeun. µaminµ.
Calon panganten pameget miwah rombongan, mugi teu janten kekeling galih renghatnya mamnahan, aya naon nya pamaksadan. Numawi jauh-jauh di jugjug anggang-anggang di teang. Sumangga geura wakcakeun masing balaka
(S
umangga ka pangersa


text:
Laut Karibia
Laut Karibia nyaéta hiji sagara tropis nyabeulahan jeung Samudra Atlantik sarta tenggara Teluk Méksiko. Sagara ieu ngawengku sakumna lémpéngan Karibia sarta di kidul diwatesan ku Vénézuéla, Kolombia, sarta Panama, di kulon diwatesan ku Kosta Rika, Nikaragua, Honduras, Guatemala, Belize, sarta ujung Yucatán Méksiko, di kalér ku kapuloan Antilles Badag, Kuba, Hispaniola, Jamaika, jeung Puerto Riko, sarta di wétan ku Antilles Leutik.
Sagara Karibia nyaéta salah sahiji sagara pangbadagna sarta ngabogaan lega wewengkon kira-kira 2.754.000 km² (1.063.000 mil pasagi). Titik pangjerona sagara ieu téh Palung Cayman, antara Kuba jeung Jamaika, nu jerona 7.500m (250.000 suku) di handapeun beungeut sagara.
Sakumna wewengkon Laut Karibia, utamana pulo-pulona, dipikawanoh minangka Karibia.


text:
Santri
Santri nyaeta sesebutan pikeun murid anu keur dialajar di pasantrén. Kecap santri hartina murid dina basa Jawa/basa Sunda asalna tina kecap “cantrik” (Sunda:Catrik) (Basa Sangsakerta, atawa mungkin basa Kawi) anu hartina jelema anu teu weléh nuturkeun guru.
Istilah santri ogé kapanggih dina basa Tamil, anu hartina 'guru ngaji'. Ana pon C.C Berg mah boga sawangan yén éta istilah santri téh asalna tina istilah “shastri”, anu dina basa India mah hartina jelema anu nyaho buku-buku suci agama Hindu atawa saurang sarjana ahli kitab suci agama Hindu. Sakapeung sok dianggap minangka gabungan kecap saint (manusa hadé) jeung rarangkén tra (resep nulungan), jadi kecap pasantrén hartina bisa jadi tempat pangatikan jalma-jalma hadé.


text:
Basa Walanda
Basa Walanda (Nederlands ) nyaéta Basa Jermanik Kulon anu diomongkeun ku leuwih ti 22 juta jelema minangka basa ibu sarta leuwih ti 5 juta jelema minangka basa kadua. Kalolobaan panyatur tulén aya di Walanda, Belgia, sarta Suriname, kalayan jumplukan-jumplukan leutik pamaké di bagian Perancis, Jerman, sarta sawatara nagara urut jajahan Walanda. Basa ieu patula-patali pageuh jeung Basa Jermanik Kulon séjénna (contona Basa Inggris, Basa Frisian Kulon, sarta Basa Jerman) sarta rada leuwih laér jeung Basa Jermanik Kalér.
Basa Walanda nyaéta basa asal ti Basa Afrikaans sarta sawatara basa campuran (kreol). Nederlandse Taalunie nyaéta lembaga anu ngurus gawé babarengan antara otoritas-otoritas Walanda, Flemish sarta Suriname dina masalah-masalah basa, kawijakan basa, sarta pangajaran basa sarta sastra.
Klasifikasi[édit | sunting sumber]
Basa Walanda sarta kaasup ogé basa Inggris sarta basa Jerman, mangrupa bagian ti kulawarga basa Jermanik Kulon anu badag. Tapi dina kulawarga basa ieu, basa Walanda sacara relatif bisa disebutkeun leutik. Sipat has basa Walanda ialah dasarna. Basa Walanda dumasar basa Frankia Hilir. Baheula basa sabot suku-suku Jerman daratang di muara walungan Rhein, walungan Maas sarta walungan Schelde, kaum Frankia nyaéta anu pang dominan sarta pangaruhna pangbadagna pikeun perkembangan basa Walanda di poé kahareupnakeun batan suku-suku anu masih deukeut duduluran kawas suku Frisia sarta Saxon anu leuwih loba hirup di basisir basa éta, utamana di palebah wétan walungan IJssel. Ku alatan éta kekerabatan antara basa Walanda sarta basa Jerman bisa disebutkeun badag ayeuna ieu. Babarengan jeung basa Jerman Hulu (basa Jerman baku) sarta basa Jerman Hilir, anu henteu dumasar basa Frankia, basa Walanda kaasup naon anu disebut kulawarga basa Jermanik Barat-kontinental. Kulawarga ieu mangrupa cabang ti basa Jermanik sarta basa Jermanik dina gilirannya mangrupa cabang ti basa Indo-eropa.
Rujukan[édit | sunting sumber]
- ↑ (Basa Walanda) "Het Nederlandse taalgebied". Nederlandse Taalunie. 27 Pébruari 2005. Diakses pada 4 Nopémber 2008.
- ↑ "About the Netherlands". Dutch Ministry of Foreign Affairs. Diarsipkan dari yang asli pada 1 Oktober 2006. Diakses pada 23 Agustus 2008.
- ↑ European Commission (2006). "Special Eurobarometer 243: Europeans and their Languages (Survey)" (PDF). Europa. Diakses pada 3 Pébruari 2007.
European Commission (2006). "Special Eurobarometer 243: Europeans and their Languages (Executive Summary)" (PDF). Europa. Diakses pada 3 Pébruari 2007.
"1% of the EU population claims to speak Dutch well enough in order to have a conversation." (page 153) Outside the European Union the number of second language speakers of Dutch is relatively small.
- ↑ (Basa Walanda) Hoeveel mensen spreken Nederlands als moedertaal? (How many people speak Dutch as mother tongue?), Nederlandse Taalunie, 2005.
- ↑ (Basa Walanda) G. De Moor in Taalschrift. Tijdschrift over taal en taalbeleid, Dec. 1, 2007.
- ↑ "Languages Spoken by More Than 10 Million People". Microsoft Encarta 2006. Diarsipkan dari yang asli pada 31 Oktober 2009.


text:
Féromon
Féromon nyaéta hiji zat kimia anu asalna tina kelenjar endokrin jeung digunakeun ku mahluk hirup pikeun nganyahoankeun sasamana, individu séjén, kelompok, jeung pikeun ngabantu prosés réproduksi. Béda jeung hormon, féromon sumebar ka saluareun awak jeung ngan saukur mangaruhan tur dipikanyaho ku individu séjén anu saspésiés.
Daptar eusi
Asal Kecap[édit | sunting sumber]
Féromon, asalna tina basa Yunani ‘phero’ nu hartina ‘nu mawa’ jeung 'mone’ ‘sénsasi’.
Munggaran kapanggih di Jerman[édit | sunting sumber]
Féromon munggaran tinemu di Jerman, ku Adolph Butenandt, élmuwan nu nimu ogé hormon séks dina manusa nyaéta éstrogen, progéstéron jeung téstostéron. Nalika munggaran kapanggih dina serangga, féromon loba dihubung-hubungkeun jeung fungsi réproduksi serangga. Para élmuwan mimitina ningali féromon minangka sasaruannnana 'parfum’ dina alam manusa.
Sajarah Feromon: Jean Henri Fabre[édit | sunting sumber]
Jean-Henri Fabre dina yuswa 19 taun mitambeyan karir sederhanana minangka guru di Avignon, Perancis. Minangka guru anjeunna miboga minat anu kuat ka alam. Anjeunna betah nyorangan diuk mangjam-jam di tepas tukangeun imahna pikeun nalingakeun kahirupan-kahirupan leutik. Lain ukur émok cabok tanpa maksud, Fabre nyieun catetan jeung éksperimén-éksperiménna sorangan. Minangka otodidak sajati, Fabre ogé ngalatih dirina sangkan bisa ngagambar jeung nyieun ilustrasi keur bukuna sorangan.
Tina hasil panalungtikan jeung ékspérimenna, Fabre ngaluarkeun 10 séri énsiklopedi ngeunaan serangga ‘Souvenirs Entomologiques’ nu dina waktu-waktu saterusna diaku minangka karya klasik dina dunya akademik Perancis. Charles Darwin, John Stuart Mill jeung Louis Pasteur, raksasa-raksasa sains jeung filosofi zaman harita mikareueus Fabre alatan katalitian jeung detil panalungtikannana.
Dina hiji usum semi taun 1870-an, Fabre meakkeun isukna pikeun nalingakeun ngengat ( ‘Great peacock’ bikang nu kaluar tina kapongpongna. Ngarasa sugema kana panalungtikannana, Fabre neundeun ngengat nu karek kaluar tina kapongpongna éta ka jero kandang kawat di méja studina. Jam 9 peuting dina poé harita kénéh, rasa sugema Fabre robah jadi ahéng nalika manggihan losinan ngengat jalu ngumpul ngarubung kandang kawat di méja studina. “Maranéhna datang ti sakuliah arah, bari jeung kuring teu nyaho kumaha maranéhannana manggihan bikangna di méja kuring...” tulis Fabre.
Fabre méakkeun taun-taun satuluyna pikeun nalungtik kumaha ngengat-ngengat jalu bisa manggihan bikangna. Fabre nepi kana kasimpulan yén ngengat bikang ngahasilkeun 'zat kimia’ tinamtu nu bauna narik ngengat-ngengat jalu.
Ku kasimpulan Fabre ieu, dimimitiannana sakabéh lapangan panalungtikan anyar ngeunaan feromon.
Féromon dina sasatoan[édit | sunting sumber]
Féromon dina kukupu[édit | sunting sumber]
Nalika kukupu jalu atawa bikang mébérkeun jangjangna, harita ogé féromon sumebar di udara jeung ngondang lawan jenisna pikeun ngadeukeutan sacara seksual.
Feromon dina rinyuh[édit | sunting sumber]
Keur ngadeteksi jalur nu diliwatannana, individu rinyuh nu aya di hareup ngaluarkeun féromon pananda tapak (trail following pheromone) nu kaluar tina kelenjar sternum (sternal gland di beulah handap, tukangeun abdomen), nu bisa dideteksi ku rinyuh nu aya di tukangeunnana. Sipat kimiawi feromon ieu kacida raket patula-patalina jeung bau dahareunnana sahingga rinyuh mampuh ngadeteksi obyek dahareunnana.
Daptar Pustaka[édit | sunting sumber]
- Yahya, Harun."Ngajalajah Dunya Sireum" : Harun Yahya International, 2004
- Ismunandar."Romansa Kimia" : Harian Kompas, 2006


text:
Maroko
- Keur guna lian ti Maroko, tempo Maroko (disambiguasi).
Maroko (Basa Arab: المغرب al-Maghrib ; Berber: ⵍⵎⴰⵖⵔⵉⴱ[7] Lmaɣrib), resmina Karajaan Maroko[8] (Basa Arab: المملكة المغربية al-Mamlaka al-Maghribiyya: pronunciation ; Berber: ⵜⴰⴳⵍⴷⵉⵜ ⵏ ⵍⵎⴰⵖⵔⵉⴱ Tagldit n Lmaɣrib), nya éta hiji nagara nu aya di Afrika Kalér. Nagara ieu miboga populasi nu leuwih ti 32 yuta jiwa sarta aréa 710.850 km², jeung ogé maréntahan wewengkon Sahara Kulon (nu dipaséakeun statusna). Nagara ieu mangrupakeun bagian ti wewengkon Magribi, sareng Tunisia, Aljazair, Mauritania, jeung Libya, nu boga patalian sajarah, basa, jeung budaya.
Maroko mangrupakeun hiji monarki konstitusional kalawan parlemén anu dipilih. Raja Maroko miboga kakawasaan éksekutif nu lega, kaasup kamungkinan ngabubarkeun parlemén. Kakawasaan législatif dipiboga ku boh pamaréntah boh parlemén 2 kamarna, Déwan Pawakilan jeung Majelis Déwan. Sang Raja ogé tiasa ngaluarkeun dékrét nu disebut dahir nu miboga kakiatan hukum. Pamilu parlemén dilaksanakeun di Maroko dina 7 Séptémber 2007, jeung diperhatoskeun ku sababaraha panénjo nétral minangka paling bébas jeung adil; sanajan partisipasi ngan 37%, nu pangsaeutikna dina sababaraha dékade. Ibu kotana nya éta Rabat, jeung kota panggedéna nya éta Kasablanka; kota gedé lianna contona Marrakésh, Tetouan, Tangier, Salé, Fes, Agadir, Meknes, jeung Oujda.
Kalobaannana urang Maroko nyaturkeun minimalna hiji ti dua Berber jeung Arab Maroko salaku basa indung. Basa-basa éta duanana miboga dialék jeung logat wewengkon.
Daptar eusi
Babagian administratif[édit | sunting sumber]
Maroko dibagi kana 16 région,[9] jeung dibagi deui kana (total) 62 préféktur jeung propinsi.[10]
Région[édit | sunting sumber]
Salaku bagian ti hukum déséntralisasi/régionalisasi 1997, 16 région nyar dijieun, nya éta:
- 01. Oued Ed-Dahab-Lagouira
- 02. Laâyoune-Boujdour-Sakia El Hamra
- 03. Guelmim-Es Semara
- 04. Souss-Massa-Draâ
- 05. Gharb-Chrarda-Béni Hssen
- 06. Chaouia-Ouardigha
- 07. Marrakech-Tensift-El Haouz
- 08. Oriental
- 09. Grand Casablanca
- 10. Rabat-Salé-Zemmour-Zaer
- 11. Doukkala-Abda
- 12. Tadla-Azilal
- 13. Meknès-Tafilalet
- 14. Fès-Boulemane
- 15. Taza-Al Hoceima-Taounate
- 16. Tangier-Tétouan
Status Sahara Kulon[édit | sunting sumber]
Ku sabab konflik di Sahara Kulon, status wewengkon "Saguia el-Hamra" jeung "Río de Oro" dipaséakeun. Pasarikatan Bangsa-Bangsa nempo Sahara Kulon salaku hiji wewengkon tanpa pamaréntahan sorangan, jeung salaku hiji perkara ti dékolonisasi nu teu réngsé. Pangawasaan Maroko kana wewengkon ieu teu diakuan sacara internasional, pun ogé républik merdika anu diajukeun Polisario, hiji grup Saharawi nu ngalawan panjajahan Spanyol jeung teras pikeun kamerdikaan Sahara Kulon salaku Républik Démokratik Arab Sahrawi (ayeuna markasna di Aljazair). Aya gencatan senjata ti 1991, jeung hiji misi PBB (MINURSO) pikeun ngurus hiji réferéndum sangkan téritori ieu merdika atawa diakuan salaku bagian ti Maroko.
Téritori ieu kalobaannana diparéntah salaku Propinsi Kidul ku Maroko saprak Spanyol ngaleupaskeun wewengkon ieu ka Maroko jeung Mauritania sanggeus Pasatujuan Madrid dina 1975–76. Bagian ti téritori, Zona Bébas, nya éta hiji aréa nu teu didumukan nu diatur the Front Polisario salaku Républik Démokratik Arab Sahrawi kalawan markasna di Tindouf, Aljazair.
Perang Sahara Kulon[édit | sunting sumber]
Perang Sahara Kulon nya éta konflik senjata antara Front pagerakan kemrdikaan pambarontakan nasional Polisario Sahrawi jeung Maroko sareng Mauritania pikeun kawasa kana urut jajahan Spanyol, Sahara Kulon; lumangsung ti 1976 nepi ka 1991. Perangna ngahasilkeun kaluarna Spanyol dina 1976, kaluarna Mauritania dina 1979, jeung gencatan senjata sareng Maroko. Kalobaannana ti wewengkon tetep dina kadali Maroko.
Lanskap jeung monumén[édit | sunting sumber]
Tempo ogé[édit | sunting sumber]
Catetan jeung réferénsi[édit | sunting sumber]
- ↑ "An Islamic and fully sovereign state whose official language is Tamazight, the Kingdom of Morocco constitutes a part of the Great Maghreb." "Moroccan Constitution". 21 Pébruari 2011.
- ↑ "BBC News – Morocco's King Mohammed unveils constitutional reforms", 2011-06-18.
- ↑ "Ethnic groups". World Factbook. Central Intelligence Agency. Diakses pada 3 Oktober 2009.
- ↑ Site institutionnel du Haut-Commissariat au Plan du Royaume du Maroc. Hcp.ma. Retrieved on 2011-07-23.
- ↑ Haut-Commissariat Au Plan (2004). "Recensement général de la Population et de l'Habitat 2004".[tumbu nonaktif]
- ↑ a b c d "Morocco". International Monetary Fund. Diakses pada 6 Méi 2011.
- ↑ "Tamazight name according to the Institut Royal de la Culture Amazighe". Ircam.ma. Diakses pada 4 Nopémber 2011.
- ↑ Conventional long form: Kingdom of Morocco – Conventional short form: Morocco – Local long form: al-Mamlakah al-Maġribiyya – Local short form: al-Maġrib – CIA World Factbook
- ↑ Regions of Morocco, statoids.com
- ↑ Regions of Morocco, statoids.com
Tumbu kaluar[édit | sunting sumber]
- Loka resmi pamaréntah Maroko
- Parlemén Maroko
- Layanan Umum
- Éntri Morocco di CIA World Factbook
- Sumber wéb Maroko disadiakeun ku GovPubs dina Perpustakaan di Universtias Colorado–Boulder
- Maroko di Open Directory Project
- Atlas Morocco Wikimedia, ngandung peta ngeunaan Morocco.
-
Tingali ogé Maroko di Wikivoyage
Citakan:Union for the Mediterranean
Nagara panénjo
Afrika Tengah • Bosnia jeung Hérzégovina • Muangthai
Organisasi jeung masarakat Muslim panénjo
Front Pangbébas Nasional Moro • Républik Turki Siprus Kalér
Organisasi panénjo internasional
Organisasi Sabilulungan Ékonomi • Uni Afrika • Liga Arab • Gerakan Non-Blok • PBB
Citakan:Community of Democracies
- Pages using duplicate arguments in template calls
- Maroko
- Nagara di Afrika
- Wewengkon nu maké basa Arab
- Anggota Liga Arab
- Nagara Laut Tengah
- Nagara nu tepung wates jeung Samudra Atlantik
- Anggota OSI
- Anggota La Francophonie
- Monarki konstitusional
- Monarki ayeuna
- Nagara nu maké basa Perancis
- Nu ngadeg taun 1956
- Anggota Uni Méditérania
- Anggota Pasarikatan Bangsa-Bangsa


text:
Bapak-bapa, Ibu-ibu para wargi sadayana anu sami linggih, hormateun
simkuring.
Sakumaha ka
uninga ku sadayana, Alhamdulillah calon panganten pameget miwah rombongan
parantos sumping ngaleut ngengkeuy ngabandaleut, ngembat-ngembat nyatang
pinang.Haturan wilujeung sumping ka calon panganten pameget miwah rombongan di
wewengkon……………………………….
tempat anyar pangharepan sarakan keur kahirupan kulawargi.
*Tawis panampian tatamu, tanda kameumeut, kadeudeuh, tawis asih ti
kakasih, tanda tresna kanyaah, sumangga mangle di kalungkeun ka calon panganten
pamegeut,ku ibu/wawakil ti pihak calon panganten istri, salajeungna dihaturanan
linggih ka calon panganten pameget miwah rombongan,di tempat anu parantos
disayogikeun.
*Assalamualaikum wr.wb
Bismillahirrohmanirrohim
Ashadua ala ilaha ilalloh wahdahulasyarikala, waashadu anna muhammadan
abduhu worosulluh.amma ba’du.
Alhamdulillah puji sinareng syukur urang tiasa kempel ngariung di ieu
tempat, kalayan aya dina kasehatan, bingah ka giri-giri bagja kumbayangan dina
dinten ......, ping ........, dua insan parantos jangji pasini pikeun nyucruk
galur sunah rosul, baris ngahiji ngajatukrami. Ngadahupna
neng...........................putri na bapa..................kalih
ibu.............. ka cep..........................Putrana
bapa................kalih ibu..............
namung sateuacanna sim kuring
pun lia oktora, baris ngadugikeun rundaian acara nu bade di pedar, di
antawisna;
1.
Bubuka
2.
Lantunan kalam illahi Ku : ......
3.
Seren sumeren ti 2 pihak calon panaganten
- Panyerahan ti pihak calon panganten pameget ku:
- Panampian ti pihak calon panganten istri ku :
4.
Simbolisasi seserahan
5.
Walimatul urusy /akad nikah *ku petugas KUA
6.
Sungkeman
7.
Tutup
Bapa-bapa, ibu-ibu para wargi sadaya nu sami rawuh hormateun sim kuring,
sumangga pikeun muka ieu acara urang sasarengan maos
basmallah.Bismillahirrohmanirrohim.
Para hadirin miwah para tatamu sadayana, acara salajengna urang sami
dangukeun lantunan kalam ilahi nu baris di lantunkeun ku ........ Waktos sareng
tempat mangga nyanggakeun.
* Ngahaturkeun nuhun ka
kersana ......... Nuparantos ngalantunkeun kumandang kalam ilahi, malah mandar
janten panambih nambih kaimanan sareng kataqwaan.Amin.
Para hadirin, miwah para
tatamu sadayana, khususna ka calon panganten pameget miwah rombongan, Sok
sanaos sami surti, sami uninga maksadna, nanging, kanggo nyumponan tindak
tanduk tata titi duduga. Peryoga manusa pangesi dunya, anu parantos dipaparinan
manah, rasa, lisan dina saliring dumadi.Teu cekap ku surti sareng tekad wungkul
rupina, namung kedah di sarengan ku ucap. mugi teu janten kekeling galih
renghat nya mamanahan, aya naon nya pamaksadan. Numawi jauh-jauh di jugjug
anggang-anggang di teang ka ieu tempat.
Ku kituna, sumangga ka
pangersa kasepuhan calon panganten pameget dihaturanan kapayun kanggo
ngadugikeunana
*Para wargi sadayana, nembe
sami-sami nyakseni gerentes kalbu kasepuhan ti pihak calon panganten pameget
miwah rombongan. Lain lantung tambuh laku sanes lunta tanpa seja, purwa aya nu
di maksad, seja ngaitkeun janji pasini , manjangkeun simpai babarayaan,
sakotretna tina hate.
Sakeser daun satangkal,
sabungkus bareng jeng bungkusna rupina bade nyerahkeun calon panganten pameget
sareng cacandakanna. Sim kuring saukur darma, teu wasa panjang carita.
Kanggo pang walerna baris di langsung di dugikeun ku sesepuh ti pihak
calon panganten istri, kanggo pangersa, sumangga nyanggakeun waktos sareng
tempat.
*Para wargi sadayana, bingah amarwata suta,
bingah ka giri-giri, bingah nu taya papadana. Nugar cadas mangih emas, mobok
manggih gorowong, aya jalan komo mentas. Jalan gede sasapuan batu turun kesik
naek, itu purun ieu daek, laksana nya pamaksadan.
Salajengna simbolisasi seren sumeren mangga ka
ibu calon panganten pameget kanggo ngadugikeunna di tampi ku ibu calon
panganten pameget.
(*cacandakan sanesna tiasa diantaykeun )
Para wargi sadayana,
Niti wanci nu mustari, ninggang mangsa nu waluya. Malati ligar na
ati, campaka mangkak na dada, koleak sakembaran, koceak ninggang ugana. Uga
pakaitna tatali asih, ngadahupna Neng_____________ka cep __________________.
Jangji urang pastikeun subaya urang nyatakeun. Nudiseja mang nyata
neda panyakseni ti para wargi sadayana,
Upacara akad nikah seja dikawitan.
Sumangga ka pangersa bapa petugas ti Kantor Urusan Agama,
nyanggakeun waktosna.
barokallohu laka wabaroka alaika……….
Alhamdulillah acara akad nikah parantos dilaksanakeun kalayan
lancar, mugia dua insan nu nembe resmi ngajadi tiasa sarendeuk saigel, sabobot
sapihanean,kacai jadi saleuwi, kadarat jadi salogak, dina ngawangun rumah
tangga anu sakinah mawadah warohmah.Amin
Salajengna panganten sungkem ka sepuhna nyungkeun widi kanggo
ngarambah rumah tangga nu baris di bina. * sungkem pilih gentos ka sepuh panganten
istri sareng pameget
Bapa-bapa , ibu-ibu miwah para wargi hormateun simkuring,
rupina rundayan acara ti munggaran dugi
ka akhir parantos rengse di pedar kalayan aya dina kalancaran , sim kuring pun
lia Oktora baris amit mundur amit mungkur , hapunten anu kasuhun bilih aya basa
nu teu luyu sareng undak usukna, bilih luhur saur bahe carek, rumaos sanes
ahlina, kanggo nutup ieu acara sumangga urang pungkas ku maos hamdalah
sasarengan. Alhamdulillahirrobil alamin.
Hatur nuhun, wassalaualaikum wr.wb
·
Kanggo para tatamu aya hidangan ala
kadarna ti sohibul hajat, ku kituna sumangga dihaturanan.


text:
PANCEN PRAKTEK BASA SUNDA
“Panampian Calon Panganten Pameget”
Wasta : Ratnasari
Kelas : XII-IPA-3
NIS : 091010224
SMA Negeri 1 Singaparna
Asalamu’alaikum Wr. Wb.
Puji sinareng sukur urang sanggakeun ka Gusti Nu Maha Suci. Kalayan rahmat sareng karunia ti Manten-na, alhamdulillah dina dinten ieu urang sadaya tiasa riung kempel dina ieu pajemuhan, dina raraga silaturahmi. Kalihna ti éta, urang kempel téh insya Alloh seja tumut kana pidawuh Alloh kalih Rosulna, nyaéta ngalaksanakeun walimatunikah.
Solawat sinareng salam mugi-mugi dikocorkeun ka jungjunan urang sadaya, habibana wa nabiyana, Kangjeng Nabi Muhammad SAW, kalayan mugi-mugi dikocorkeun ogé ka kulawargina, ka para sohabatna, ka tabi'in tabi'atna kalebet urang sadaya kaom muslimin anu tumut kana ajaranana. Pamugi urang sadaya kalebet umat anu kénging syafaat di yaumil ahir. Amin.
Bapa kalih Ibu, hadirin palawargi hormateun sim kuring!
Pangersa besan jaler istri , tamu-tamu nu sami dimulyakeun ku Allah. Tadi sami-sami nyakseni, pamaksadan ki tamu nu didugikeun ku wawakilna, nganggo runtuyan miwah ungkara basa nu ngabujangga, leubeut ku rekaan basa nu merenah, beuneur eusina jembar pedarannana, atra anu dipimaksadna. Paingan aya kila-kila, si jalak ngelak, si kate beger, kukupu ngier ngiberan titingalan sing rarikang. Sihoreng baris cunduk tamu nu ditunggu-tunggu tikapungkur, undur taun datang bulan, ayeuna ugana datang.
Alhamdulillah, kabingah sesah bangsana, suka ati pilih tanding, ringkesna mah ditampi sapamaksadan. Ki Besan, naha anduk-anduk teh bet kalalanjoan, di dieu ge sami-sami, sakieu geuning buktina, sanes teu nyaah, sanes teu hormat ka si ujang ka ki besan, dalah dikumaha atuh sami nyanggakeun sadaya-daya.
Ka si Kasep, deudeuh teuing hidup anaking, cunduk dituyun ibu, datang dijajap ku rama, kalih diabring ku kadang wargi. Ieu hiji tawsi , maksad hidep kenging pang rujuk ti sepuh, pidu’a ti kadang warga. Apa sareng ema di dieu, teu ngahero jonghok rebo ku gembolan, ringkid kerid ku jingjingan, kulit awi sesebitan, nu diantio jinis jisimna sawiji, jasad tunggalna nu saurang, ujang wasta cep Muhamad Nurawaludin jajaka nu titih surti ngaji rasa, nu duduga tur peryoga, teu renjagan teu gembangan, estu teguh pamadegannana.
Ditampi kasep, mola rek disaha-saha, diangken anak pituin, heg geura pelakan tuh gunung nu masih gundul, pasir nu masih bulistir, sawah anu lawas ngahgar, ku madu ka asih, muga-muga hejo lembok, lir ibarat bibit tumuwuh di tanah subur. Mung eta nu ulah kakantun teh, parabot nu boga pamor, senjata nunggal talutug nahun tea, seukeut teu karana diasah, keur mencug batu nugar cadas, di dieu geus sayagi pihumauen asukaneun.
Ki Besan!
Mangga urang sami-sami ngadu’a, dahupna ieu barudak muga manjing wanci ninggang uga, diparengkeun camperenik buncir eusi, ngarandah mamanggaran, renung sirungna, mayakpak cangkokannana.
Amin ya Robbal ‘alamiin.
Sakali deui ditampi sapamaksadan.
Cag.
Wassalamu’alaikum Wr.Wb.


text:
Illinois Department of Juvenile Justice School District 428. Kankakee M S U. ( Manteno, Illinois United States)
Manteno Community Unit School District 5. Manteno Community Unit School District 5. ( Manteno, Illinois United States)
Manteno Community Unit School District 5. Manteno Elementary School. ( Manteno, Illinois United States)
Manteno Community Unit School District 5. Manteno High School. ( Manteno, Illinois United States)
Manteno Community Unit School District 5. Manteno Middle School. ( Manteno, Illinois United States)
Manteno Community Unit School District 5. Manteno Primary School. ( Manteno, Illinois United States)
Manteno, IL. Manteno Public Library District. ( Manteno, Illinois United States) [web site ] [online catalog] [Sierra]
indicates that the library participates in a consortium for its automation system.


text:
Bingbingan sarta Konseling
Bingbingan sarta Konseling mangrupa prosés bantuan psikologis sarta kamanusaan sacara ilmiah sarta profésional anu dibikeun ku pangaping ka anu dibingbing (peserta didik) ambéh manéhna bisa ngembang sacara optimal, nyaéta sanggup nyurtian diri sarta ngaaktualisasi diri, luyu tahap kamekaran sipat-sipat poténsi anu dipiboga sarta kasang tukang kahirupan sarta lingkunganana ku kituna kahontal kabagjaan dina kahirupanana.[1]
Ciri-Ciri Utama Konséling[édit | sunting sumber]
- Ayana bantuan ti saurang ahli[2]
- Prosés méré bantuan dipigawé jeung wawancara konséling[2]
- Bantuan dibikeun ka individu anu ngalaman masalah ambéh nampa konsép diri sarta kapercayaan diri dina nungkulan masalah guna ngabenerkeun tingkah lakuna di mangsa anu baris datang.[2]
Prinsip-prinsip Bimbingan sarta Konseling[édit | sunting sumber]
Prinsip-prinsip bingbingan sarta konséling ngadumasaran unggut sarta léngkah palaksanaanana pangladén bingbingan konseling, anu ngawengku prinsip-prinsip saperti kieu:
- Prinsip-Prinsip Berkenan jeung Sasaran Layanan[1]
- Bimbingan sarta konséling ngaladénan kabéh individu tampa nempo génder, séléw, agama, sarta status sosial ékonomi.[1]
- Bingbingan sarta konséling berurusan kalayan pribadi sarta tingkah laku individu anu unik sarta dinamis.[1]
- Bingbingan sarta konséling nengetan sapinuhna tahap sarta sagala rupa aspék kamekaran individu.[1]
- Bingbingan sarta konseling méré perhatian utama ka béda individu anu jadi orientasi utama pangladénna.
- Prinsip-prinsip Ngeunaan Permaslahan Indivdu
Bingbingan sarta konséling berurusan kalayan hal-hal anu ngait pangaruh kaayaan méntal sarta fisik individu ka panyaluyuan dirina di imah, di sakola sarta kalayan pakait jeung kontak sosial sarta pakasaban, sarta sabalikna pangaruh lingkungan ka kaayaan méntal sarta fisik individu.[2] Rupa-rupa sosial, ékonomi, sarta kabudayaan mangrupa faktor balukarna masalah dina individu anu kakabéhanana éta jadi perhatian utama pangladén bingbingan sarta konséling.[2]


text:
Olga Syahputra
Yoga Syahputra atawa leuwih dipikawanoh kalayan ngaran Olga Syahputra nyaéta saurang aktor, komedi sarta nu mawa acara Indonésia.[1] Lalaki kalahiran Jakarta, 8 Pebruari 1983 éta, mindeng témbong jeung sipat wariana dina unggal penampilanna.[1]
Anak cikal ti tujuh duduluran pasangan Nur Rachman sarta Nurhida ieu mimiti ngajalankeun karirna ngaliwatan Sanggar Ananda.[1] Liwat Sanggar lulugu Aditya Gumay kasebut, Olga meunang kasempetan témbong dina sajumlah acara sarta syuting film/sinetron. [1]
Olga kacatet kungsi ngabintangan sinetron KAWIN GANTUNG, SI YOYO sarta film layar lebar SUSAHNYA JADI PERAWAN sarta TINA TOON SARTA LENONG BOCAH: The Movie. [1] Disusul kasempetan pikeun jadi presenter program Ngidam anu tayang di SCTV berpasangan jeung Jeremy Thomas.[1]
Sajaba ti éta Olga ogé berperan dina acara komedi Jangan Cium Gue, Extravanganza ABG, sarta Prime Time.[1] Pandeuri dirina ogé ngagabung jeung Indra Bekti sarta Indy Barends dina acara Ceriwis anu tayang unggal poé di Transtv.[1]
Dina taun 2008, ngaran Olga beuki diitung di dunya entertaintment.[1] Sajaba jadi presenter acara musik DAHSYAT babarengan Luna Maya sarta Raffi Ahmad di RCTI, manéhna témbong di sawatara film.[1] Di antarana, SKANDAL CINTA BABI NGEPET sarta MAU LAGI anu pamustunganana baganti judul jadi CINTAKU SELAMANYA alatan dicekal saméméhna.[1]
Teu ngan jadi presenter sarta berakting, tapi Olga ogé mimitian ngaleukeunan dunya tarik sora.[1] Ayeuna manéhna keur nyiapkeun album perdanana.[1]
Di ajang Panasonic Awards ke-12 Olga suksés ngaborong piala.[1] Pelantun tembang Hantu (Hancur Hatiku) ieu meunangkeun piala dina kategori Presenter Musik Favorit sarta Pelawak Favorit ngéléhkeun senior-seniorna.[1]
Sanggeus suksés ku tembang Hancur Hatiku, di ahir Oktober 2009, Olga balik ngarilis single Jangan Ganggu Aku Lagi anu masih diciptakeun ku Charlie ST12.[1]
Olga balik dipercaya pikeun ngabawakeun acara bertajuk ONLINE babarengan Nycta Gina di Trans TV.[1]
Kajadian anu saeutik ahéng dipigawé ku presenter acara Dahsyat, Olga Syahputra.[2] Waktu Olga usaha ngungkabkeun rarasaan asihna dianggap minangka candaan ku Jessica, Olga metot taktak Jessica nepi ka tersungkur murag ka lanté.[2]
"Gue sudah mulai ada rasa nih, gue ngerasa ada perasaan sama lo, sekarang gue benar-benar suka sama lo," ceuk Olga anu ngalikarkeun leungeunna di beuheung Jessica di wewengkon Rasuna Epicentrum, Kuningan, Jakarta Selatan, Kemis (20/10).[2]
Ngadéngé omongan Olga, Jessica ogé teu yakin alatan resep dipermainkeun ku Olga.[2] "Tapi kamu suka bohongan sih", ceuk Jesisica.[2] Olga anu maké kaos biru kalayan topi terus ngayakinkeun Jessica, "Nggak kok, kali ini gue beneran” .[2]


text:
Gunting
Gunting nya éta péso anu di bagian tengah handapna ngabogaan bolong anu bisa diasupan ka ramo leungeun. [1]
Sajarah[édit | sunting sumber]
Taun 1761, Robert Hinchliffe nyiptakeun gunting modern anu kiwari geus ngadunya. Warga Inggris Raya ieu ngarasa bakal leuwih praktis motong lamun pakakas potongna bisa diasupan ku ramo leungeun. [1] Saterusna Hinchliffe muka warung pikeun ngajual gunting timuanana di Cheney Square, London. [1] Manéhna masangkeun papan tanda anu aya tulisan (nu nyieun gunting pangalusna). [1] Saprak harita, pamakéan gunting beuki ngalegaan.[1] Taun 1830 gunting mimiti sumebar di Éropa.[1]
Sabenerna lamun ditalungtik pamakéan gunting geus aya dina mangsa purba.[1] Numutkeun salah sahiji vérsi sejarah, gunting mimiti dipaké dina abad 15 saméméh masehi di Mesir.[1] Tapi, gunting di mangsa harita ngan kasampak kawas dua péso anu dijadikeun hiji.[1]


text:
Biomolekul
Biomolekul mangrupakeun sanyawa kimia nu aya sacara alami di organisme. Biomolekul utamana diwangun ku karbon jeung hidrogén, ditambah ku nitrogén, oksigén, pospor jeung walirang. Aya ogé unsur séjén nu kabeungkeut, tapi jarang.
Biomolekul kudu aya dina sakabéh bentuk mahluk hirup. Pikeun conto, manusa boga kulit jeung rambut. Komponén utama rambut nyaéta keratin, protéin (nu diwangun tina asam amino). Asam amino mangrupakeun salah sahiji komponén nu paling penting pikeun molekul nu leuwih badag. Molekul komponén lianna nyaéta nukléotida nu diwangun ku tilu komponén: basa purin atawa pirimidin, gula pentosa, jeung gugus pospat. Nukléotida ieu utamana ngabentuk asam nukléat.
Di sagigireun biomolekul polimér, sistim hayat ogé nyerep/ngahasilkeun rupa-rupa sanyawa organik. Mangpaat anu bisa diala tina ngulik biomolekul, di antarana, nyaéta pikeun ubar.
Daptar eusi
Tipe biomolekul[édit | sunting sumber]
Nu kaasup biomolekul, di antarana
- Molekul leutik:
- Monomér:
- Polimér:
- Péptida, oligopéptida, polipéptida, protéin
- Asam nukléat, nyaéta DNA & RNA
- Oligosakarida, polisakarida
- Makromolekul:
Nukléosida jeung nukléotida[édit | sunting sumber]
Nukléosida téh molekul nu kabentuk tina kabeungkeutna nukléobasa kana cingcin ribosa. Contona nyaéta sitidin, uridin, adénosin, guanosin, timidin jeung inosin.
Nukléosida bisa diposporilasi maké kinase dina jero sél, ngahasilkeun nukléotida nu mangrupakeun komponén dasar DNA (asam déoksiribonukléat) jeung RNA (asam ribonukléat).
Sakarida[édit | sunting sumber]
Monosakarida mangrupakeun karbohidrat dina bentuk gula basajan; disakarida dibentuk tina dua monosakarida. Monosakarida jeung disakarida rasana amis, leyur dina cai, sarta bentukna kristalin. Conto monosakarida, di antarana héksosa (glukosa, fruktosa, jeung galaktosa) jeung pentosa (ribosa, déoksiribosa). Conto disakarida, di antarana sukrosa, maltosa, jeung laktosa.
Polisakarida mangrupakeun polimér monosakarida, karbohidrat kompléks nu teu amis. Ilaharna mah badag, sarta silih tumbu dina beungkeut anu ngarancabang. Karbohidrat teu leyur dina cai sarta teu ngabentuk kristal. Contona, di antarana aci, selulosa, jeung glikogén. polisakarida nu leuwih pondok, nu diwangun ku 2-15 monomér, kadang disebut oligosakarida.
Lipid[édit | sunting sumber]
Lipid téh ilaharna mah éster asam lemak, nu ngawangun mémbran biologis. Pancén biologis lianna nyaéta salaku simpenan énérgi (misalna trigliserida). Lipid lolobana diwangun ku "hulu" polar/hidropilik jeung 1-3 buntut asam lemak nonpolar/hidropobik, sahingga lipid boga watek ampipilik. Asam lemak diwangun ku ranté atom karbon nu teu nyagak; nu jenuh ditumbukeun ku ukur beungkeut tunggal, sedengkeun nu teu jenuh ngandung sahanteuna hiji beungkeut rangkep. Ranté asam lemak ieu ilaharna ngandung 14-24 gugus karbon.
Pikeun lipid nu aya dina mémbran biologis, hulu hidropilikna téh bisa mangrupa:
- glikolipid, nu huluna ngandung oligosakarida nu boga 1-15 résidu sakarida;
- pospolipid, nu huluna ngandung gugus nu boga muatan positip nu numbu kana gugus pospat nu boga muatan négatip; atawa
- stérol, nu huluna ngandung cingcin stéroid datar (planar), misalna koléstérol.
Hormon[édit | sunting sumber]
Hormon dihasilkeun dina kelenjar éndokrin, diékskrésikeun kana saluran getih. Pancénna rupa-rupa, di antarana ngatur jalur métabolik jeung prosés transpor mémbran.
Hormon bisa digolongkeun kana tilu kelas truktur:
Asam amino[édit | sunting sumber]
Asam amino hartina molekul nu ngandung boh gugus fungsi amino jeung asam karboksilat (dina biokimia, istilah ieu nujul ka asam amino nu gugus amino jeung karboksilatna meungkeut atom karbon nu sarua, ditambah prolin nu sabenerna lain asam amino).
Asam amino téh monomér pikeun hiji jenis polimér; ranté 2-10 asam amino disebut péptida, 10-100 disebut polipéptida, sedengkeun nu leuwih panjang ti éta katelahna protéin. Struktur protéin ieu boga pancén struktural jeung hanca nu rupa-rupa pikeun mahluk hirup.
Aya dua puluh asam amino nu disandi ku kode genetik baku, padahal asam amino alami téh aya leuwih ti 500 rupa. Mun dina protéin aya asam amino lian ti nu dua puluh tadi, ieu téh biasana mah hasil ngarobah sanggeus translasi (sintésis protéin). Asam amino séjén nu aya dina protéin nalika prosés translasi téh ngan aya dua (éta ogé ukur aya dina sababaraha organisme):
- sélénosistéin: nyantél kana sababaraha protéin dina kodon UGA, nu biasana mangrupa kodon eureun (stop codon).
- pirolisin: nyantél kana sababaraha protéin dina kodon UAG, misalna dina métanogén dina énzim nu dipaké pikeun ngahasilkeun métana.
Di sagigireun nu dipaké dina sintésis protéin, asam amino nu penting téh di antarana karnitin (dipaké pikeun transpor lipid jero sél), ornitin, GABA, jeung taurin.
Métaloprotéin[édit | sunting sumber]
Métaloprotéin hartina protéin nu ngandung kopaktor logam (métal). Logam ieu bisa mangrupa ion mandiri, bisa ogé ngagabung jeung sanyawa organik nonprotéin, kayaning gugus porpirin nu aya dina hémoprotéin. Dina sababaraha kasus, logam ieu ngagabung sakaligus jeung protéin sarta ion nonlogam anorganikna. Struktur protéin-logam-nonlogam ieu, misalna, aya dina klaster beusi-walirang.
Vitamin[édit | sunting sumber]
Vitamin téh sanyawa nu teu bisa dijieun (disintésis) ku hiji organisme, mangkaning penting pikeun kaséhatan/kahirupanana. Sanyawaan ieu kudu diserep atawa didahar ti sumber séjén, najan jumlah nu dipikabutuhna ngan saeutik.
Baca ogé[édit | sunting sumber]
Sumber rujukan[édit | sunting sumber]
- Biomolecule, Wikipédia édisi basa Inggris (26 April 2006)


text:
Pul
Pul nya éta tonjolan kaluar di sol sapatu, atawa tatambahan kana sapatu, anu nyadiakeun daya dina paroman aréna anu lembut atawa licin.
Pul jukut[édit | sunting sumber]
Teu kawas paku lintasan anu aya dina sapatu pikeun olahraga saperti sawatara nomer atlétik jeung golf, sapatu pikeun olahraga tim anu dimaénkeun dina jukut umumna miboga pul nu gedé di bagian handap pikeun nulungan dina nyekelan paroman lapangan, nyegas tisolédat jeung nulungan dina parobahan arah anu gancang. Aya 3 jenis utama pul pikeun maén bal: buleud (round), taneuh teuas (hard ground), jeung bladed. Aya ogé pul anu dijieun ti logam, tapi kirang umum sabab ilégal dina sababaraha olahraga pikeun alesan kasalametan.


text:
Pulo Wake
Pulo Wake (ogé kawanoh salaku Atol Wake) mangrupakeun hiji atol karang; miboga garis basisir 12 mil di Samudra Pasifik Kalér. Mangrupakeun hiji téritori nu teu kaorganisasi jeung teu kagabung ti Amérika Sarikat, diusrus ku Biro Hubungan Insulér, Departemén Jero Nagri Amérika Sarikat. Aksés ka pulo ieu dilarang, jeung sagala aktivitas di pulo ieu diatur ku Angkatan Udara Amérika Sarikat. Aya ogé fasilitas misil nu dioperasi ku Angkatan Darat Amérika Sarikat. Pulo nu panggedéna, Pulo Wake, mangrupakeun puseur aktivitasna jeung miboga hiji landasan pacu 9.800 suku.
Réferénsi[édit | sunting sumber]
- ↑ Coastline for Wake Islet: 12.0 mi (19.3 km); Coastline for Wake Atoll: 21.0 mi (33.8 km)


text:
Read Article →
Di halteu karéta api Leuwi Goong aya urang Cirebon anu keur diuk sorangan dina bangku, sigana mah keur nungguan karéta api nu ka dayeuhkeun. Lar aya tukang nangka ngaliwat hareupeunana. […]
Read Article →
Kareta Api barang nyemprung ti wetan ka kulonkeun. Kabeneran di sisi rel nu deukeut ka station aya tukang lotek keur ngebut-ngebut elap beureumna sabab dagangannana geus beak kari samarana wungkul. […]
Read Article →
SALAH KAPRAH (1) Satpam hyper market nangkep lalaki anu keur keketeyepan di jeo gudang. “Keur naon manéh di jero gudang?” “Ah, keur tumpa-tempo waé sayah mah” “Tah baca dina panto […]
Read Article →
Si Kabayan teh kandulan pisan. Ari kandulan teh jahe alias jago he-es (beuki sare). Teu kaop nyangkere atawa nyarande sok ker wae kerek. Sakali mangsa si Kabayan teh dicukur. Dicukurna […]
Read Article →
Assalaamu’alaikum wr wb Khususon buat warga USA (Urang Sunda Asli), mangga bilih bade ngadangukeun bodoran sunda. Sekadar hiburan aja lah. Landong baeud:-). Silakan download file-file di bawah ini: (punten bahasana […]
Read Article →
Aya nu apal ka abdi? Abdi teh nu katelah neng Euis tea. Lengkepna Euis Bahenolwati. Asli ti ledeh kehed. Ceuk batur rupa abdi teh cenah geulis. Naha enya kitu? Panasaran, […]
Read Article →
Hiji poé, Perdana Menteri Koizumi ti Jepang arék manggihan Bill Clinton (waktu masih kénéh jadi persidén USA). Kulantaran Koizumi téh bahasa Inggris-na payah, manéhna nyalukan penerjemah. Manehna ménta pitunjuk kalimat-kalimat […]
Read Article →
Sababaraha taun ka tukang. Harita kuring masih kénéh digawé di Carnival Cruising Lines, nyaéta parusahaan kapal pesiar anu jalurna téh ti Miami, Florida, tepi ka Kapuloan Bahama. Boga pancén téh […]


text:
Dalem Boncél
Posted by bujanggamanik dina Désémber 30, 2007
Ngendék welasan taun ………
Hiji poé ka lembur Kandangwesi aya hiji padagang bangkelan padagang barang-barang kolontong ngider ka lembur-lembur, ngadon mondok di imah Pa Boncél, lantaran kapeutingan.
Peutingna méméh saré, éta sémah jeung Pa Boncél ngarobrol. Omongna, dina ngiderkeun barang-barang, réa pisan tempat-tempat nu geus kapapay. Caringin ogé kungsi didatangan. Pokna, “Basa kuring dagang ngider ka Caringin, kabeneran di dinya keur aya raraméan ngistrénan dalem anyar. Ramé pisan. Teu kungsi satengah poé, barang-barang kuring geus payu kabéh. Padahal hargana ku kuring ditaékkeun dua kali lipet, malah aya nu tilu kali lipet.”
“Wah, untung pisan!” ceuk Pa Boncél unggut-unggutan.
“Kitu padagang mah mun keur untung téh,” omongna, “Tapi mun keur sial saperti ayeuna, keur dahar ogé méh-méhan heunteu aya.”
Jempling sakeudeung.
“Untung jeung sial téh geus suratan nasib, nya Pa.”
“Bener,” ceuk Pa Boncél.
“Saperti dalem nu anyar di Caringin téa, Pa. ceuk béja, anjeunna lain turunan ménak. Anjeunna jelema biasa baé. Asalna ti dieu ti Priangan. Jenenganana ogé heunteu saé saperti dalem-dalem nu séjén, ngan …. Boncél!”
“Saha jenenganana, Nak?” ceuk Pa Boncél kagét.
“Boncél, Pa. Dalem Boncél.”
“Boncél?” Ma Boncél nu keur nyeupah, milu kagét. Diukna pindah ngadeukeutan sémahna, pokna, “Anak kami nu leungit ogé, ngaranna Boncél.” Ti dinya ka sémahna Pa Boncél nyaritakeun perkara anakna nu leungit téa.
“Kumaha awakna Dalem Boncél téh, Nak?” ceuk Ma Boncél.
“Jangkung rada kuru, Ma.”
“Rada hideung.”
“Meureun katingal, aya naon dina pipina?”
“Mun teu salah ningal, dina pipina nu katuhu aya tanda hideung.”
“Bener! Bener! Manéhna anak kami Si Boncél!” ceuk Ma Boncél bari pék nyarandé kana bilik.
“Alhamdulillah, geuning diijabah cita-cita anaking téh,” ceuk Pa Boncél méh teu kadéngé.
“Si Ujang geus jadi jelema. Pohara bagjana nu jadi indung,” ceuk Ma Boncél bari nadahkeun leungeuna.
“Tapi … teu bisa jadi Dalem Boncél téh anak Ema jeung Bapa,” ceuk Ki Sémah, “Sabab nu jadi dalem téh kudu jelema anu pinter maca jeung nulis. Sedengkeun Ujang Boncél anak Ema jeung Bapa, kapan heunteu sakola.”
“Bener kitu. Tapi … teuing, nya; Bapa yakin pisan Dalem Boncél téh anak kami, Nak!” ceuk Pa Boncél.
“Enya,” ceuk Ma Boncél.”Ema apal pisan, Si Océn téh awakna jangkung kuru, kulitna semu hideung jeung dina pipina nu katuhu aya tanda hideung. Kitu, nu katingal ku anak ogé, lin?”
“Bener, Ma. Tapi. Naha anjeunna heunteu énggal mapagkeun Ema jeung Bapa ka dieu?” ceuk Ki Sémah téh.
“Meureun riweuheun kénéh ku réa pagawéan atawa meureun nyangka Ema Jeung Bapa geus teu araya di kieuna,” ceuk Pa Boncél.
“Ku lantaran kitu, alusna mah urang baé nu kaditu, Pa!” ceuk Ma Boncél.
“Caringin jauh pisan ti dieu téh, Ema jeung Bapa moal karuat di jalanna,” ceuk Ki Sémah, tuluy dicaritakeun kumaha jauh jeung susahna perjalanan ka ditu.
“Tapi urang rék indit ogé ka ditu, nya Pa?” ceuk Ma Boncél, “Ema geus sono pisan ka si Boncél. Maot di perjalanan ogé, teu panasaran. Iraha urang indit, Pa?”
“Ulah, Ma. Ema moal kuat. Keun engké mun kuring ka Caringin deui, ku kuring baris dicaritakeun ka anjeunna yén Ema jeung Bapa araya kénéh di kieuna, jeung pohara nganti-ngantina kasumpingan anjeunna,” ceuk Ki Sémah.
“Heunteu, Nak. Ema jeung Bapa kudu indit ka ditu. Ema geus teu tahan deui, hayang neuteup beungeut Si Océn sakali deui, saméméh Ema ninggalkeun ieu dunya nu fana. Isukan urang indit, nya Pa!”
Pa Boncél cicing baé. Atina bingung. Indit susah, heunteu indit … karunya ka Ma Boncél. Sakumaha teuing hanjakal manéhna, mun Ma Boncél maot saméméh kahayangna pikeun papanggih jeung anakna laksana. Saenyana manéhna sorangan ogé memang kacida sonona. Sanggeus dibeuweung diutahkaun dipikir enya-enya, ahirna diputuskeun pikeun indit. Ma Boncél bungaheun pisan.
Sanggeus Ki Sémah terang yén Ma jeung Pa Boncél maksa rék arindit, tuluy ku manéhna diterangkeun ka mana nujuna jeung jalan mana nu ku maranéhna kudu disorang.
Geus peuting pisan, kakara maranéhna sararé.(Hanca)
(Tina Dalem Boncél, Karya Ki Umbara)


text:
PROPOSAL PANALUNGTIKAN1.Judul PanalungtikanINTERPRÉTASI MÉTAFORIS
POSTING FACEBOOK
BASASUNDA2.Kasang Tukang
Masarakat dunya anu sistem komunikasi nagaranangawenangkeun aksés téknologi internét, mimiti taun 2004mikawanoh
facebook
(saterusna disingget FB). Teu jauh béda jeung
MySpace
,
Bebo
atawa
Hi5,
FB gelar salaku situs internét pikeunkalangenan (
hobby
) anu béh dieuna mekar jadi situs
social networking
(jejaring sosial). Nurutkeun http://iptek.tvone.co.id (diaksés 1Séptémber 2010), dina jero bulan Séptémber 2009 jumlah gemblengakun FB geus ngahontal 325 juta
.Tina éta jumlah téh, kurang leuwih50 persen di antarana saban poé teu weléh aktif ngaksés atawa
log in
pikeun ngawangun jaringan sosobatan –boh babaturan anyar, bohbabaturan lawas nu tepung deui dina éta média–, jeung maluruhatawa nepikeun rupa-rupa informasi. Indonésia nempatan posisi katilu
1
Sacara urutan, facebook gelar pandeuri tapi leuwih dipikawanoh sarta sumebar méh disakuliah dunya batan
MySpace
jeung
Bebo
anu leuwih sumebar kalawan kerep ukur diwewengkon Amerika Serikat, atawa
Hi5
anu leuwih sumebar di wewengkon Éropa Timur jeung Amerika Selatan. Fakta lianna némbongkeun yén anu mibanda akun facebook, 70persen asalna ti wewengkon luareun Amerika Serikat sarta sumebar méh di sakuliahdunya. Salian ti éta, nurutkeun sawatara katerangan nu mibanda akun, facebook jadileuwih populér tibatan situs-situs jejaring sosial lianna, kaasup situs anu gelarna béhdieu kayaning
Twitter
, balukar tina leuwih gampang dina prak-prakan digunakeunana.
1


text:
Harita malam Jumaah kliwon bari poék mongkléng, Astahiam (Adi abah) ngaliwatan tangkal randu nu aya di pangairan...harita manéhna rék indit ka dayeuh bari ngagoés sapédah ontél
Ari belegbeg téh aya kunti ngajirim handapeun tangkal randu, buukna rewig maké baju bodas carang.
Dasar si Astahiam, manéhna can pernah panggih jeung kunti, disangkana éta Nyi Kunti téh awéwé beleger... dideukeutan éta kunti bari pok nyarita “Néng nuju naon wayah kieu wawantunan nyalira dinu poék, ....teu siuen jurig?”..
Éta kunti ngajawab “Pan kuring jurigna, naha manéh teu sieun!”
“Ulah munah-manéh, akang kituh supados kadanguna romantis!” kituh ceuk si Astahiam bari seuri hayang katanggap tiditunamah.
Nyi kunti héraneun..naha ieu jalu téh teu sieun ku jirim-na, teu panjang pikir nyangka Nyi kunti si Astahiam téh sajenis jeung manéhna matak jol seuri nyikikik...”geuning teu disangka-sangka panggih ogé jeung kunti nu jaluna”, ceuk pikir Nyi Kunti.
“Néng, tos tuang teu acan??” si Astahiam nanya...
“Teu acan kang!”, ceuk kunti jiga nu manja...
“Hayu atuh urang tuang jeung Akang di warung ceu kokom!” ceuk si Astahiam ngolo.
Teuing ngimpi naon éta Nyi Kunti, neupi ka rék di traktir ku si Astahiam..
“Mening di léstoran kang!, tos lami abdi teu tuang di léstoran!!” ceuk Nyi Kunti .
“Hayu atuh, Enéng di boncéng ku Akang” ceuk si Astahiam bari séséréngéhan...
Sa enggeus tepi ka léstoran, nya puguh éta Nyi kunti asa ditonjok congcot, jol anekak hareupeun meja nungguan pesenan. Nya saha deui nu mesen ari lain si Astahiam mah...
“Neng, hoyong naon?” ceuk si Astahiam
“Kasedep Enéng mah, pais hayam, balakutak, sate, rolade,.........” ceuk Nyi kunti ditataan hiji-hiji nepi ka aya dua ratus rupana....
Ningali pesenan nu sakitu lobana, rada jangar otak si Astahiam kusabab dina sakuna ngan aya duit sapuluh rebu ... nepi antukna manéhna sadar, yén nu diajak dahar téh sihoreng jurig kunti...tapi teu éleh gélé barina gé da can kanyahoan ku Nyi Kunti
“Gelo..pantesan sagala di tata, geuningan nu ajak dahar ku uing téh jurig kunti kalaparan...Aing kudu gancang-gancang kabur, saméméh katohian!” ceuk gerentes haté si Astahiam
Ngadak-ngadak manéhna boga idé.....
“Neng, Akang badé kapengker heula nya...teu kiat hoyong miceun!!” bari api-api kuram-kireum
“Mangga Kang!” ceuk Nyi Kunti teu aya curiga....
Lila Nyi Kunti nungguan si Astahiam balik ti cai, nepi ka aya dua jam-na... antukna nu boga restoran nagih, da puguh kaciri geus béak pabalatak urut tuang Nyi Kunti...
“Ké Ceu...!! ngantosan nu nraktir abdi nuju ka cai heula sakedap” ceuk Nyi kunti ku can aya curiga kénéh.
“Lalaki Nu sareng Enéng tadi?” ceuk nu boga restroan, ‘unggeuk’ Nyi Kunti téh bari rada kesel.....
kabayang wéh nungguan bari diuk dua jam teu nangtung-nangtung..... mun jeleuma mah geus meureun singsireumeun...untung JURIG!
“Si Ujang nu jeung Enéng mah tatadi gé geus balik, malah lumpat ngaberebet jiga nu diudag anjing!!..tuh sapédah na gé tinggaleun!” ceuk nu boga restoran ngabéjaan...
“Kacida teuing éta si akang, rek nipu kuring meureun...untung kuring masih boga kénéh duit sésa kamari!” ceuk Nyi Kunti ngubaran manéh.
“Sabarahaeun kabéhna Ceu??” ceuk Nyi Kunti ...
“Sa juta dua ratus-eun Neng!”, ceuk nu boga réstoran, da puguh nu dituang ku Nyi kunti mah hampir kabéh kapapay...
“Oh... untung aya dua juta deui”... ceuk Nyi Kunti bari ngahelas...
“Ieu..ceu angsulan dalapan ratus!” bari ngaluarkeun duit...
“Duit naon ieu?? Ieu mah daun karakas lain duit!!... nu beneur atuh néng bisi dilaporkeun ka pulisi!!” ceuk nu boga réstoran ngambek..
Sihoréng duit nu dipaké ku kunti mah geuningan tina daun karakas..... nya uguh moal payu rék dijajankeun di alam manusa mah...
Ku sabab éta Nyi kunti teu bisa mayar urut dahar-na...nya kapaksa Nyi Kunti meunang hukuman ti nu boga réstoran, nyaeta dititah ngumbahan wadah hsabregbregan neupi kabérésna.........
Kacaritakeun...sababaraha poé ti éta kajadian...si Astahiam ngaliwat deui ka tangkal randu tempat ngancikna Nyi Kunti...ngan Nyi Kunti geus teu kaciri deui jirimna..da sihoréng tangkal randu-na di sita ku nu boga réstoran.. nu antukna Nyi Kunti jadi béré maén di hareupen alun-alun Bandung....
Karunya teuing Nyi Kunti...na nasib téh meuni goréng-goréng teuing....


text:
Hermann von Helmholtz
Hermann von Helmholtz (1821-1894) ilubiung dina dua pamekaran anu pangpentingna dina élmu pangaweruh fisika jeung falsafah dina abad ka-19.[1] Bukti yén géométri Euclidean teu ngajelaskeun ruang anu bisa ditingali jeung fisikna ukur mungkin jeung ngésérna ina fisika dumasar kalakuan antara partikel dina jarak pikeun téori médan.[1] Helmholtz ngahasilkeun jumlah anu pohara loba dina widang kaélmuanana, kaasup ngarumuskeun konsérvasi énérgi, persamaan puseur pikeu dinamika fluida, gagasan énérgi bébas dina térmodinamika, jeung panimual optalmoskop. Pikeun tambahanana, anjeunna ogé boga kontribusi dina épistimologi élmu dina falsafah.[1]
Tina hasil coba-coba Helmoltz nunjukkeun yén cahaya anu asup kana pupil téh dipantulkeun deui kana sumberna.[2] Tuluy, cahaya nuturkeun jalur anu sarua kaluar tina panon sabari asup deui kana pupil.[2] Kalawan maké éta optalmoskop darurat, Helmotz bisa nempatkeun panonna di jalur sinar cahaya anu asup jeung ninggalkeun panon pasien, nu antukna ngamungkinkeun retina pasien bisa ditingali.[2]
Helmholtz téh lain jelema mimiti anu bisa ningali retina hirup atawa jelema munggaran anu nyiptakeun alat pikeun ningalina.[2] Johannes Purkinje geus nyieun timuan dina taun 1832 jeung optalmoskp kuno jieunan Charles babbage méh sarupa jeung desain Helmholtz taun 1847.[2]
Sumber[édit | sunting sumber]
- ↑ a b c (en)Hermann von Helmholtz (diakses tanggal 14 November 2011)
- ↑ a b c d e (en)The Ophthalmoscope and Hermann von Helmholtz (diakses tanggal 14 November 2011)


text:
Tah hiji mangsa barudak baragajul olol leho CS-an si Jujun teh arindit ulin rek marulung muncang cénah di kebon Pak Rubama, nu kabeneran di handapna teh aya susukan. Tangkal muncang pak Rubama teh leubeut kacida, unggal poé teu wéleh aya wae muncang nu marurag ka wahangan, tapi hanjakalna pak Rubama teh katelah galakna kacida ciga maung, laum manehna gés ambék hohoak barudak teh cing pelecir lalumpatan, nya jadi sabisa – bisa mah kudu waspada ulah nepika garandeng kapergok kunu bogana. Harita si Jujun teh ngajak si Misbah (murid baru tea) piken mulung muncang didinya, ari ku kuring mah gés kabaca yen manehna teh boga niat rek ngajailan eta budak kota. Nya tapina da dasar budak lalaki daek we diajak teh, jabaning kuring ge moal mungkin ngalarang manehna, da sidik can wawuh tea, gengsi tur boga keneh ka era mah harita teh heuheu.
Ari kuring mah harita jeng babaturan awewe teh kawas biasa ngaradon mulung asem, teuing kunaon kuring resep pisan pabalap balap eta kadaharan nu teu lazim, padahal mah mun dipikir – pikir ayéna mah jang naon da lamun gés meunang ge da tara di dahar, nu aya mah kalah nyeuri beuteung atawa di bikeun ka si Mimin atawa ka si Leni nu harobi pisan nambulan asem, reusép we meureunnya lulumpatan ngesang lah. Tapi hanjkalna si Penti mah harita teh teu ngilu mulung asem da sabab ceunah mah manehna teh keur gering, jadina teu bisa asup sakola. Tapina lain ngan barudak lalakina wungkul nu meunang kasusah teh, barudak awewe nu mulung asem ge boga rasa kasieun, sabab eta tangkal asem gede teh padeukeut pisan jeng kuburan samoja (kuburan hiji awewe nu maot basa waktu ngajuru, dikuburanana teh pinuh ku tangkal samoja kembang kayas jeng bodas...jeng loba nu ngadarongeng yen "aya jurigan"), jabaning teu jauh oge ti patempatan barudak lalaki marulung muncang.
Caritana basa waktu barudak lalaki CS si Jujun teh ngajailan si Misbah, nyaéta nitah si Misbah pikeun nyokot muncang dina wahangan maranehna lalumpatan bari cocorowokan patarik - tarik sangkan pak Rubama teh kaluar ti
kandangna imah, da sidik si Misbah mah murid kota anyar nu teu apal nanaon...tah wanci eta barudak olol leho teh buru - buru ngabaleucir ninggali pak Rubama kaluar ti imahna mukakeun panto, si Misbah reuwaseun...atuh buru – buru manehna hanjat kana gawir rek ngiluan kabur jeng nu lian, tapi hanjakal manehna teu ahli tuak taek gawir nu léér, nu antukna atuh langsung ti soledat labuh kana wahangan, sukuna misalah (keseleo)...manehna cérik ngararasakeun tatu dina sukuna.
Kabeneran teuing kunaon harita teh kuring bét hayang balik heula ka imah sabab ku lapar, kabeneran imah kuring teu jauh ti sakola, lamun ku lumpat "kuda" beunang 7 menit ge langsung nepi hareupeun teras. Balikna, kabeneran pisan kasampakeun hawar – hawar kuring ngadenge sora aya nu ceurik, harita kuring teu langsung nyampeurkeun da sieun tea ku jurig, kuring ngarempod cicing handapeun tangkal kalapa bari bijil kesang lembut kesang badag....rek ngaliwat teh sieun kacida, niat kuring harita hayang balik deui we ka imah, jabaning katingali aya pak Rubama di hareupeun panto imahna...deuh kumaha yeuh pikir kuring!
Tapi pas ditilik – tilik di handap gawir teh katingali ciga aya leungeun keur muntang kana jukut gawir, leuh kuring kukuceuk mata da bisi salah titingalian harita teh...ah kuring teh panasaran, kuring maju salengkah...bari ngitung ramo – ramo,
Maju...
Entong...
Maju...
Entong...
Maju...
Entong...
Maju...
Entong...
Maju...
Entong...
Aaaah da entong, kumaha yeuh pikir na hate teh, tapi da kuring teh panasaran bisi nyaan jelema, kuring maca Bismillah bari leumpang semu lumpat...Baruk, gening katingali aya budak lalaki di handap teh keur cirambayan, si Misbah!
Kuring buburu nyampeurkeun bari nanya...kenapa kamu teh? (Si Misbah teh teu pati bisaeun nyarita basa sunda)
“ini, kakiku keseleo” pokna teh bari nyusutkeun cimata da era meureun ditinggali ku awewe... *anu bageur tea hihi*
“alaaah, kumaha atuhnya” bari halon kuring karunya ningali mahena nu keur kanyenyerian.
Haat hate kuring harita teh, tapi kuring teu mungkin bisa nulungan ngangkat manehna atawa narik leungeunna kaluhur da sidik kuring budak awewe leutik, berat awak ge ngan sakur 25 kilo harita teh, teu mungkin bisa ngangkat anak gajah *haha tong ngambek bah*. Ah kuring teh teu make pikir panjang deui, ngawani – wanikeun maneh pikeun menta tulung ka pak Rubama, da meren sagalak – galakna manehna moal mungkin tega meureunan nganteup.
Ari pekteh Alhamdulillah, énya we geuning di sampeurkeun di penta tulung teh manehna langsung buru - buru lumpat nulungan, malahan mah si Misbah teh dibawa ka imahna pikeun di ubaran, di urut sukuna...nya kuring ge milu abus ka jero imahna ninggalikeun si Misbah di urutan bari aya karunya oge cirambayan nyerieun semu ngajerit leutik nahan kasakit.
Kuring ninggali eusi imahna loba parabot nu hargana teu sapira, harurung harerang, kuringge ninggali aya loba piala nu ngajalenjreng dina lomarina, geningan manehna teh guru (panjang caritana mah manehna teh jadi guru kuring di SMP gening hahay). Jeung geningan da bageur manehna teh, teu ciga nu aya dina pikiran kuring jeng barudak sakola lianna nu ges mangtaun – taun kasieunan ku pake Rubama, pedah we eta nada ngomongna gés kitu tibaheula, ciga nu ambeuk heuheu.
Sanggés beres di urut teh si Misbah tuluy dibawa ka sakola bari di aakod, kuring nuturkeun ti tukangeun dibarengan hate nu asa bulingah sapapanjang jalan.
Tah hikmahna mah pamiarsa, ti poé eta kuring teu sieun deui ngaliwat ka gawir deukeut imah pak Rubama teh, jeng si Misbah ge jadi wawuh rada deukeut ka kuring...nya atuh laloba nu saririk barudak awewe nu lian teh, ngan hanjakal ari gés wawuh budak eta teh sok nunutur kuring, jadina teh lila kalilaan mah asa ilpil (ceuk basa barudak ayeuna mah haha, hampura ketang bah ah heurey...mun pareng salira maca ieu postingan, hampura kurang leuwihna nya kang misbah, dimana atuh ayeuna teh, meni teu keucet2 atuh???).
Hampura dak ah...sono pisan ka sobat baheula, teuing ngalencar kamarana :(


text:
Jagorawi
Jagorawi mangrupakeun singgetan ti Jalan tol Jakarta - Bogor - Ciawi. Jalan tol nu posisina ngadeg ti kaler ka kidul, ti mulai wewengkon Cawang, Jakarta Wetan dugi ka wilayah kecamatan Ciawi, kabupaten Bogor.
Jalan tol ieu mangrupakeun jalan tol paling mimiti di Indonesia, panjangna 50 kilometer, 2 jalur kendaraan dina pambagian 3 lajur masing masing jalur ti mimiti Cawang nepi ka Sentul Kidul, 2 lajur ti Sentul Kidul ka Ciawi.
Gerbang tol[édit | sunting sumber]
- Taman Mini
- Kanggo kendaraan nu bade lebet atawa kaluar, ka atawa ti Pondok Gede, Pinang Ranti, Kramat Jati.
- Dukuh / Pasar Rebo (simpang susun Pasar Rebo)
- Kanggo kendaraan nu bade lebet atawa kaluar, ka atawa ti Jalan tol JORR, Bambu Apus, Tanah Merdeka.
- Cibubur
- Kanggo kendaraan nu bade lebet atawa kaluar, ka atawa ti Cibubur, Cileungsi, Cisalak, Cikeas.
- Cimanggis
- Kanggo kendaraan nu bade lebet atawa kaluar, ka atawa ti Cimanggis. Gerbang tol ieu khusus nu arahna ti atawa ka Jakarta, teu aya jalur ka arah Ciawi.
- Gunung Putri
- Kanggo kendaraan nu bade lebet atawa kaluar, ka atawa ti Gunung Putri, Cileungsi.
- Citeureup
- Kanggo kendaraan nu bade lebet atawa kaluar, ka atawa ti Citeureup, Cibinong.
- Sentul
- Kanggo kendaraan nu bade lebet atawa kaluar, ka atawa ti Sirkuit Sentul, Pemda Bogor.
- Sentul Kidul
- Kanggo kendaraan nu bade lebet atawa kaluar, ka atawa ti Sentul Kidul, Bogor Outer Ringroad (BORR).
- Bogor
- Kanggo kendaraan nu bade lebet atawa kaluar, ka atawa ti kota Bogor.
- Ciawi
- Kanggo kendaraan nu bade lebet atawa kaluar, ka atawa ti Ciawi, Puncak, Sukabumi.


text:
Advanced Technology Attachment
AT Attachment (ATA) nyaéta standar interface keur ngahubungkeun parangkat panyimpen saperti hard disk jeung drive CD-ROM dina jero komputer pribadi, nu dipiara ku komite X3/INCITS T13. Loba istilah jeung sinonim pikeun ATA, kaasup singkatan saperti IDE, ATAPI, jeung UDMA.
Ku ayana pangwanoh pasar kana Serial ATA taun 2003, ATA asli dingaranan Parallel ATA (PATA). Sajalan jeung ngaran aslina, artikel ieu ukur ngabahas ngeunaan Parallel ATA.
Standar Parallel ATA ukur ngidinan panjang kabel henteu leuwih ti 46 séntiméter (18 inci) sanajan kabel nepi ka 91 cm (36 inci) bisa dibeuli ogé. Ku sabab ayana watesan panjang ieu, téhnologi ieu normalna katempo minangka interface panyimpen komputer internal. ATA nyadiakeun antarbeungeut nu pangumumna kalayan harga nu teu pati mahal pikeun aplikasi ieu.
Daptar eusi
Sajarah[édit | sunting sumber]
Ngaran standar ieu aslina PC/AT Attachment alatan fitur utamana keur dihubungkeun langsung kana beus ISA 16-bit nu satuluyna katelah 'beus AT'; ngaran ieu dipondokkeun jadi "AT Attachment" keur nyegah kamungkinan isu merek dagang.
Parallel ATA interface[édit | sunting sumber]
Nepikeun ka mangsa diwanohkeunnana Serial ATA, konektor 40-pin ilaharna dihubungkeun jeung drive make kabel pita. Unggal kabel boga dua atawa tilu konektor, numana salasahijina dicolokkeun kana adaptor nu ngantarbeungeut jeung sisim komputer. Tungtung konektor lianna (hiji atawa dua) dicolokkeun kana drive. Kabel ATA paralel nransfer data 16 bit dina sawaktu.
Tempo Ogé[édit | sunting sumber]
- Serial ATA (SATA)


text:
Sanjaya (wayang)
Dina wiracarita Mahabarata, Sanjaya (Sansakerta: संजय, Sañjaya) nyaéta anakna Gavalgana. Dina struktur pamaréntahan Astinapura, Sanjaya nyaéta saurang panaséhat, sakaligus kusir pribadi Raja Dréstarata. Sanjaya sanggup nempo hiji kajadian ti jarak nu kacida jauhna. Kaahlian kasebut dipaké ku manéhna pikeun ngalaporkeun kajadian-kajadian nu lumangsung dina perang rongkah di tegal Kurusétra sacara langsung ka Dréstarata.
Harti ngaran[édit | sunting sumber]
Dina basa Sansakerta, ngaran Sanjaya sacara harfiah ngabogaan harti "Sang pinunjul" atawa "Jelema anu jaya".